
PREDGOVOR 

Predajem javnosti svoj kratki uvod u filozofiju, u kojem 
ne pružam popularno-znanslven pregled o glavnim filozofij¬ 
skim problemima, nego razpravljam o pojmu filozofije i filo¬ 
zofijske problematike na način, da početnik vidi, u čemu je 
temeljna razlika između filozofije i pozitivnih (empiričkih) 
znanosti, između » spekulativnog « i »pozitivnog«, mišljenja. 

Rado priznajem, da se pod pojmom »uvod u filozofiju«, 
može očekivati i nešto drugo. Međutim, meni se čini, da počet¬ 
nika u prvom redu treba upoznati s mislima, što ih ovdje 
izlažem. 

Pitanja o definiciji filozofije u poviesti filozofije i o 
pojmu kršćanske filozofije malo su težka za početnika, ali 
ona se odnose na sam pojam filozofije i utoliko spadaju 
ovamo. 

Dajem samo mali izbor literature,- i to izbor, koji je 
uvjetovan potrebama i željama početnika. 

Zagreb, 6. prosinca 1944. 

V. KEILBACH 

I. DEFINICIJA FILOZOFIJE 

7. Što je filozofija? 

Nikad filozof-stručnjak ne može biti u većoj neprilici, nego 
kad s nekoliko rieči mora odgovoriti na ovo najosnovnije 
pitanje. To je uostalom i razumljivo, jer adekvatan ili podpun 
odgovor na pitanje o definiciji i zadaći filozofije dobivamo tek 
na kraju same filozofije. Ovdje, na početku svega filozofiranja, 
možemo tek obćenito nabaciti pitanje o smislu filozofije te 
ukazati na pravac, u kojem treba tražiti odgovor i rješenje. 

Polazimo od nečeg, što nam se nameće kao činjenica, a to 
je sviest, da čovjek ne stoji u svietu »izoliran«. Naprotiv, on 
stoji u mnogostrukom odnosu prema drugim ljudima, a ne 
odnosi se indiferentno ni prema stvarima, koje ga okružuju. 
To nije samo zato, što praktične životne potrebe traže takav 
stav, nego i zato — a valjda čak u prvom redu zato — što 
se u tom očituje njegova narav. Kako god bilo, svakako je 
jasno, da se čovjek odnosi prema svietu drugčije nego ostala 
bića. Njemu je svojstveno, da zauzme neki stav prema svemu, 
što susreće bilo u prirodi bilo u duhovnom životu. Svojstveno 
mu je, da svaku stvar legitimira pred svojim razumom kao 
vrhovnom instancijom. Svojim razumom čovjek nekako raz¬ 
rađuje činjenice i sve činjenične podatke u svrhu jedinstve¬ 
nog razumievanja i tumačenja stvarnosti. Tko to čini, taj 
»filozofira«. U tom se svi slažu. 

Iz toga već sliedi, da filozofiranje ili umovanje nije obično 
sabiranje i registriranje činjenica. Naprotiv, ono tek polazi od 
činjeničnih konstatacija te nastoji pronaći i utvrditi njihovu 
međusobnu povezanost, njihovu zadnju uvjetovanost i zadnju 
fundiranost. Zato nije dosta znati duhovito razgovarati o stva¬ 
rima ili znati stvarati bilo kakve zanimljive sisteme, nego treba 
poštivati objektivni red stvarnosti te pomoću svih izkustvenih 
podataka dosljednim mišljenjem ući u trag onoj osnovi, po 
kojoj je sviet nastao i po kojoj sviet postoji. Za takvom cjelo¬ 
vitom i skladnom spoznajom svemira teži svaka filozofija. Ali 
se može dogoditi, da je cjelovitost i skladnost u ovom ili'onom 
određenom sistemu samo prividna. 

Danas, kad je filozofija već mnogovrstno izgrađena, po¬ 
četnik bi morao dobiti neki obći pregled o glavnim područjima 
filozofijske problematike. Ne bi daleko vodilo, kad bi svaki 
pojedini mislilac naprosto na svoju ruku počeo umovati, ne 

vodeći nikakva računa o dosadašnjem filozofskom radu. Ljudski 
je život vrlo kratak. Zato samostalno kritičko ocjenjivanje 
filozofske prošlosti zajedno s izvornim radom, koji se nado- 
vezuje na to ocjenjivanje, vodi mnogo dalje, nego »izolirano«, 
izključivo »osobno« izgrađivanje bilo kojeg sistema. 

Kad se početniku prikazuju glavna područja filozofijske 
problematike, ne radi se o tom, da se on izravno i do u tančine 
upozna sa samim kritičkim prosuđivanjem pojedinih problema, 
to mora ostati pridržano metodici pojedinih filozofijskih disci¬ 
plina. Što je početniku prije svega i nadasve potrebno, to. je 
spoznaja, da se filozofijsko mišljenje razlikuje od načina 
mišljenja onih, koji iztražuju pitanja pozitivnih nauka. No do 
te se spoznaje može voditi i drugim putem, koji je mnogo 
kraći a koji uz to sili odmah i samog početnika na filozofi¬ 
ranje’ Taj se put sastoji u tom, da se početniku pokaže načelna 
problematika oko samog pojma filozofije. Vec smo naglasili, 
da do konačnog i svestrano opravdanog rješenja dolazimo u 
tom pitanju zapravo tek na kraju svega filozofiranja. Ali ovdje 
ni ne tražimo takvo rješenje. Što dakle želimo? Samo to, da 
»filozofirajući« uvedemo početnika u filozofiranje. Nama se 
čini, da je spomenuti put za to vrlo prikladan. Rado prizna¬ 
jemo, da su i drugi putevi mogući. 

Prema tome ne ćemo u sliedećem dati pregled o glavnim 
filozofijskim pitanjima, kako se ona obrađuju u pojedinim filo¬ 
zofijskim disciplinama, nego želimo jednostavno uvesti po¬ 
četnika u shvaćanje filozofije uobće. Ako on bude shvatio, sto 
znači »filozofirati« u opreci prema iztraživanju pozitivnih 
nauka kao i u opreci prema teologijskom mišljenju, postigli 
smo ono, što smo htjeli. 

2. Što je uvod u filozofiju? 

»Uvod u filozofiju«, razumije se, ne predpostavlja nikak¬ 
vog stručnog znanja, već samo izvjestnu duhovnu zrelost i 
određenu spekulativnu nadarenost. Na pragu filozofije treba u 
principu metodički abstrahirati od svakog konkretnog misao¬ 
nog posjeda, jer se radi o revidiranju svega, što smo dosad 
priznavali ili odklanjali. »Ulazeći« u filozofiju treba odmah fi o- 
zofirati, a ne jednostavno referirati. Ipak se tu jos ne posti¬ 
zavaju zadnja rješenja, nego se tako reći samo odkrivaju pro¬ 
blemi. Uslied toga »uvod u filozofiju« kao naročita disciplina 
zauzima sredinu između poviesti filozofije, koja referira o 
dosadašnjim filozofskim sistemima, i sistematske filozofije, 
koja sustavno obraduje pojedine probleme. 

Pojam »uvod u filozofiju« nije jednoznačno određen. Mo¬ 
gao bi tko »uvod« tako zamisliti, da bi očekivao neku vrstu 
izvještaja o glavnim granama filozofije, eventualno j o glavnim 
pitanjima pojedinih grana, i to ne toliko sa stanovišta poviesti, 
koliko sa stanovišta sistematskog mišljenja. A dao bi se »uvod 

u filozofiju« i tako zamisliti, da filozof izabere i prikaže neko¬ 
liko važnijih problema, da bi na njima pokazao metodu 
i ra d a u duhu njegovog naročitog načina filozofiranja. U lite¬ 

raturi poznat je i jedan i drugi tip. 

Navodim nekoliko djela, koja se mogu preporučiti osobito 
početnicima. Godine 1892. izdao je F. Paulsen knjigu pod 
naslovom »Einleitung in die Philosophie«, koja je do 1929. 
izašla u 42 izdanja (Stuttgart-Berlin). Prikazuju se prvenstveno 
metafizička i spoznajnoteoretska pitanja. Ne daje se pregled 
o stanju filozofije uobće, nego se zagovara neka vrsta monizma. 
Godine 1914. izdao je W. W i n d e 1 b a n d u Tiibingenu knjigu 
pod istim naslovom »Einleitung in die Philosophie« (3. izdanje: 
1923.), u kojoj je zapravo razvio svoj vlastiti sistem, a to je 
neka »kritična filozofija vrjednota« (aksiologija), koja -se 
temelji na Kantovoj filozofiji. Godine 1921. počelo je u Leip- 
zigu izlaziti po izdavaču Raymundu S c h m i d t u djelo u 
i sedam svezaka (do 1930.) pod naslovom »Die deutsche Philo¬ 

sophie der Gegenwart in Selbstdarstellungen«, u kojem naj- 
iztaknutiji suvremeni njemački filozofi prikazuju svoju metodu 
kao i rezultat svog filozofiranja. Svaki takav prikaz može^se 
smatrati »uvodom« u njihov sistem odnosno u njihov način 
filozofiranja. Slično vriedi i o djelu: Deutsche systematische 
Philosophie nach ihren Gestaltern. Herausgegeben von H. 
Schvarz. 2 svezka. Berlin 1931 i 1933. 

Valjda se još i danas najviše može preporučiti uvod, što 
• ga je 1895. prvi put objelodanio Wundtov učenik O. Kiilpe 

pod naslovom »Einleitung in die Philosophie« (12. izpravljeno 
izdanje priredio je A. M e s s e r, Leipzig 1928). Knjiga je 
prevedena na englezki, poljski, češki i ruski jezik. Kiilpeu je 
u prvom redu stalo do toga, da izviesti o stanju filozofije kao 
\ znanosti. Ujedno pokazuje, kako je do tog stanja došlo. Vidi 

se dakle, da vodi računa i o pitanju metode i o pitanju proble¬ 
matike, i to tako, da svojim stavom i svojim uvjerenjem daje 
čitavom prikazu naročito osobno obilježje. Za njim se meto¬ 
dički poveo S. Zimmermann u svojoj knjizi pod naslovom 
»Uvod u filozofiju« (u Zagrebu 1922.), u kojoj kod prikazivanja 
problema najviše uzima u obzir skolastičku filozofiju. Na hrvat¬ 
skom jeziku poznat je i prievod knjige: W. J e r u s a 1 e m, 
»Einleitung in die Philosophie« (prvo izdanje u Beču 1899., do 
» 1923. u deset izdanja; knjiga je prevedena na sedam jezika; 

hrvatski prievod od F. Jelašića, u Zagrebu 1915.). Po razpo- 
redu odnosno sadržaju knjiga je slična Kulpeovom uvodu. 

Još je spomena vriedan prikaz katoličkog pisca J. A. E n- 
dresa pod naslovom »Einleitung in die Philosophie« (Miin- 
chen 1920, 3. izd.: 1923.), jer se u njemu u odgovarajućoj mjeri 
uzima u obzir i srednjovjekovna (skolastička) filozofija, i jer 
se uočuje i odnos filozofije prema religiji — dvie stvari, o ko¬ 
jima mnogi pisci »uvoda u filozofiju« ne vode računa. Kao 
! uvodu suvremenu filozofiju preporuča se: H. Meyer, 

Das Wesen der Philosophie und die philosophischen Probleme. 
Zugleich eine Einfiihrung in die Philosophie der Gegenvvart. 
Borin 1936. 

Daljnju stariju literaturu vidi u navedenim djelima, naro¬ 
čito kod Kiilpea. 

3. Različne vrste mišljenja 

Ne će biti na odmet, da već ovdje upozorimo na raz¬ 
liku između praktičnog, znanstvenog i filozofskog mišljenja. 
Praktično misli čovjek u svakodnevnom životu (primjeri: 
trgovac, domaćica). Stvari ga zanimaju samo toliko, koliko 
su mu potrebne u životu i za život. Znanstveno misli 
učenjak, ukoliko bez predrazsuda metodički izpituje određeni 
kompleks pitanja odnosno predmeta, i to tako, da teži za što 
egzaktnijim-pojmovima i sudovima. Filozofski misli onaj, 
koji u stvarima nastoji odkriti ono, što je bitno, i to opet tako, 
da teži za što jasnijim pojmovima i sudovima kao i za naj¬ 
višom mogućom jedinstvenom odnosno sintetičkom spoznajom. 
Filozofsko je mišljenje -uviek upravljeno na ono, što vriedi 
obćenito. Filozof hoće da zahvati u najdublji korien stvarnosti. 
On ide za tim, da sve svoje djelomične i pojedinačne spoznaje 
poveže u sistematsku cjelinu. 

Strogo uzevši je svaka prava spoznaja stvarnosti u nekom 
pogledu »koristna«, barem u tom smislu, što je ona potrebna 
u svrhu izgrađivanja izpravnog naziranja na sviet i na čovjeka, 
odnosno u svrhu savršenog upoznavanja sveukupne stvarnosti. 
Nije potrebno, da se kod svakog spoznanja vidi neki probitak, 
a još manje se traži, da se izravno teži za probitkom. Baš na¬ 
protiv, filozof kao takav uobće ne traži drugo, nego samo 
izpravno odnosno savršeno poznavanje stvarnosti. Pitanje o 
praktičnim probitcima za život kod njega igra tek sporednu 
ulogu. On ne prezire probitke, do kojih vode ili do kojih 
mogu voditi njegove spoznaje, ali on u svom filozofiranju ne 
ide za probitcima, već samo za spoznajom istine. 

U pozitivnim znanostima je već malo drugčije. Iako je 
na pr. i kemičaru i fizičaru konačno stalo do toga, da upo¬ 
znaju pravu bit svieta, u kojem stojimo i živimo, njihovo je 
iztraživanje ipak u mnogom pogledu uvjetovano tako zvanim 
praktičnim momentima. Njihovo upoznavanje stvarnosti 
kao da ovisi o tom, što koriste njihova odkrića i njihovi 
pronalazci. Sve ono, što se gospodarski i trgovački ne 
»izplati«, ostaje u pozadini — možda kao vječna zagonetka. 

Nije bez daljnjeg jasno, da li je filozofsko mišljenje 
uobće moguće. Ako ne može biti pravog filozofskog mišljenja, 
onda je filozofiranje promašen podhvat. Zato je sama filozofija 
prvi filozofski problem. 


Duhovito primjećuje španjolski mislilac Jose Ortega y Gasset: »Filo¬ 
zofija . . . nastoji da sačuva svoj izgled podpune bezkoristnosti... Ona 
zna, da je po svojoj biti problematična i voljko prihvaća svoju slobodnu 
sudbinu "kao božja ptičica, i ne traži od nikoga, da s njome računa, niko¬ 
me se ne preporuća, od nikoga se ne brani. Ako donosi koristi nekima, 
ona se tome raduje iz jednostavne ljudske simpatije, ali ona ne živi od 
toga, da koristi drugima, niti to ne namjerava, niti očekuje. Kako može 
zahtievati, da ju se uzme ozbiljno, ako ona sama počinje sa sumnjom 
o svojoj vlastitoj obstojnosti, ako ona stvarno živi samo utoliko, uko¬ 
liko se bori sama protiv sebe, ukoliko uništava samu sebe?« 1 

LITERATURA 

Mali izbor iz novije literature (osim već navedenih djela): 
J. Maritain, Ćlements de Philosophie. 1: Introduction gćnćrale a la 
Philosophie. Pariš 1920. — A. M u 11 e r. Einleitung in die Philosophie. 
Berlin und Bonn 1925. — A. von Pauler, Grundlagen der Philo¬ 
sophie. Berlin und Leipzig 1925. — E. B e c h e r, Einfiihrung tn die 
Philosophie. Miinchen und Leipzig 1926. A. Schneider, Einfiihrung 
in die Philosophie unter Beriicksichtigung ihrer Beziehungen zur Pada- 
gogik. 2 Bande. Paderborn 1927 (2. izđ.: 1934.) und 1931. — A. B r u n- 
n e r, Die Grundfragen der Philosophie. Ein systematischer Aufbau. 
Freiburg i. Br. 1933. — O W i I I m a n n, Die vvichtigsten philosophischen 
Fachausdrucke in historischer Anordnung 5 . Miinchen 1933. — J. Hej- 
sen, Die Geistesstromungen der Gegenvvart. Freiburg i. Br. 1937. — 
H Pfeil, Der Mensch im Denken der Zeit. Paderborn 1938. — J. Lotz 
und J. de V r i e s, Die Welt des Menschen. Eine Vorschule zur Glaubens- 
lehre. Regensburg 1940. — J. L e n z, Vorschule der Weisheit. Einleitung 
in eine wissenschaftliche Lebcnsphilosophie. Wiirzburg 1941. 

Na hrvatskom postoji brošurica (svega 21 strana!) od S. Matiče- 
vica: Počeci filozofije. Zagreb 1919. 


1 J. Ortega y Gasset, Pobuna masa. Preveo Z. Gašparović. 
Zagreb 1941, str. 108. Mienjao sam tekst prema novom pravopisu. 

II. O POJMU FILOZOFIJE UOBĆE 

1. Načelna potežkoća oko filozofije kao znanosti 

Sve iznova čuju se tužbe, da dosadašnja filozofija nema 
prave znanstvene podloge ili da barem još nema dovoljno jas¬ 
noće o njenom predmetu i o njenoj metodi. Već je K a n t 
rekao: Dok svaka druga znanost neprestano napreduje, čini 
se, da filozofija ostaje na istoj točki; stoga treba prije svega 
pitati, da li je filozofija (metafizika) uobće moguća. A tek 
početkom ovog stoljeća usudio se Husserl tvrditi: Ne 
kažem, da je filozofija nesavršena znanost, već jednostavno 
kažem, da ona još nije znanost; sve je u njoj prieporno i 
neodređeno. Na zadnjem međunarodnom filozofskom kongresu 
u Parizu (1937.) tvrdio je jedan od poznatijih predstavnika 
današnjeg idealizma (A. Liebert), da je neodređenost u pogledu 
predmeta filozofije zapravo prednost filozofije. 

Svakako nam cieia poviest ljudskog mišljenja svjedoči o 
neumornom nastojanju mislilaca najrazličitijih smjerova oko 
definiranja i znanstvenog opravdavanja filozofije kao naročite 
znanosti, to jest kao znanosti s naročitim predmetom i s naro¬ 
čitom metodom. Istina, Kant je svojim novim nazorima izazvao 
mnoga razilaženja u pogledu predmeta i metode filozofije. Ali 
uzprkos tome postoji čitav niz pitanja, za koja i danas svi 
kažu, da su »filozofski« problemi. 

Zašto se mislioci toliko razilaze u pitanju o pojmu filo¬ 
zofije? Glavni je razlog taj, što filozofija ne predpostavlja svoj 
predmet u sasvim određenom smislu kao opravdan, kako to 
na pr. čine pozitivne nauke, već se sama trudi oko njegovog 
prvog opravdavanja, tako da je i on ovisan o načinu, na koji 
se obćenito postavlja i rješava pitanje filozofijske problematike. 
No krivo bi bilo reći, da je filozofija zato izložena samovolji 
pojedinog mislioca. Sama narav stvari traži tu slobodu mišlje¬ 
nja, a do filozofa je, da ne zlorabi svoju slobodu. 

2. Kako ćemo odrediti pojam filozofije? 

a) Etimoložko tumačenje »filozofije« cpdo 0 oi)ua cpAća 
zijt; ao'fiac ne koristi puno, jer ljubav prema znanju ili težnja 
za znanjem nije izključiva značajna crta filozofiranja. Ona je 
u stanovitoj mjeri potrebna kod svakog ozbiljnog mišljenja 
na području bilo koje nauke. Neke kratke bilježke ipak ne će 


biti na odmet. Koliko se danas može ustanoviti, (fikoaocfstv se 
kao sastavljena rieč odnosno kao glagol prvo nalazi kod He- 
raklita i kod Herodota, i to još u neodređenom značenju te¬ 
žnje za duševnom kulturom uobće. Prema podatcima u spi¬ 
sima Cicerona i Diogena Laercija prvi je Pitagora upo- 
trebio rieč 'fdoaotpta u smislu filozofije kao znanosti. On se 
navodno nije htio zvati ooepo?. nego samo cpdooofo;. i to iz 
razloga, što je mudrost pridržana samome Bogu, dok se čovjek 
mora zadovoljiti težnjom odnosno čeznućem za njom. Poj¬ 
movi »filozofija« i »znanost« smatraju se još dugo istovjet¬ 
nima, jer znanje po grčkom shvaćanju nije samo izkustveno 
konstatiranje činjenica, nego i tumačenje izkustveno utvrđenih 
činjenica iz obćih principa. Ipak već i Aristotel spominje 
izraz *p<br q ®iXo30'fta i to u smislu današnje metafizike, to jest 
kao nauku o bitku kao takvom odnosno kao nauku o prvim 
principima ili uzrocima svega što bilo kako postoji. Po Aristo¬ 
telu »prva filozofija« (ili teologija) znači nauku o 
prvim razlozima i uzrocima, dok se na pr. fizika i matematika 
nazivaju »drugom filozofijom«. Kod Platona se predmet 
»prve filozofije« pripisuje đ i a 1 e k t i c i, koja ipak ne obu¬ 
hvaća svu problematiku današnje metafizike, nego više odgo¬ 
vara onome, što obrađujemo u logici i noetici. Zanimljivo je, 
da se nazivi »prva filozofija« i »dialektika« češće vraćaju u 
poviesti filozofije. Tako je na pr. još Descartes napisao djelo 
pod naslovom »Meditationes de prima philosophia«, dok se 
izraz »dialektika« proslavio naročito po tako zvanoj »dialek- 
tičkoj metodi« Hegelovc filozofije. 

b) Mogli bismo pitati, što su veliki mislioci kao Platon, 
Aristotel, sv. Toma, Kant i drugi smatrali predmetom filozofije, 
te nastojati, da ovim »autoritativnim« putem odredimo 
pojam filozofije. Međutim, ma koliko ovakav postupak bio 
koristan, on ipak nije bez prigovora. Da znamo, da su nave¬ 
deni mislioci uistinu bili pravi filozofi, već nam je predhodno 
potreban jedan kriterij, tako da bismo se pri određivanju 
pojma filozofije konačno morali ravnati upravo po tom kri¬ 
teriju. 

' c) preostaje nam još jedan treći put, koji ne izključuje 
dva prva puta, već ih donekle uključuje. To je jedna vrsta 
fenomenoložkog promatranja filozofskih sistema tie- 
kom poviestnog razvitka. Bili oni pozitivni ili negativni, u 
njima se ipak očituje smisao i sadržaj cjelokupne filozofijske 
problematike, i to kao izraz neodoljivog nagona ljudskog ra¬ 
zuma za spoznavanjem onoga, što je »bitno« i što ima neki 
»smisao«. 

Ne ulazeći ovdje u prikazivanje pojedinih filozofskih si¬ 
stema, nego služeći se naprosto utvrđenim rezultatima poviesti 
filozofije, smijemo reći, da se sve filozofiranje može svesti na 
ovaj dvostruki kompleks pitanja: Kako shvaćamo i procjenju¬ 
jemo sviet? Kako tumačimo i uređujemo život? Najkraćom 

formulom značila bi filozofija prema tomu nauku o nazi- 
ranju na sviet i ž i v o t (Weltanschauungslehre). I valja 
napomenuti, da se ovdje rieč »nauka« uzima u najstrožem 
smislu, to će reći kao skup istina opravdanih izključivo po¬ 
moću naravnih spoznajnih sredstava razuma. Filozof dolazi, 
naime, znanstvenim putem do određenog načina naziranja na 
sviet i na život. Drugčije ostali ljudi. Njihov nazor o svietu i 
čovjeku ima samo pred-znanstvenu ili izvan-znanstvenu vried- 
nost. 

Značajno je, da filozof u tim pitanjima traži uviek z a d- 
n j i odgovor. On ide uviek za tim, da ustanovi prva počela 
stvari odnosno da ih tumači po obćim principima. On ne će 
samo konstatirati, daje nešto tako, kako jest, već pita dalje, 
zašto je ono tako. Njegov posao počinje zapravo tek tamo, 
gdje su činjenice već utvrđene. A ovo filozofsko »zašto« ima 
u prvom redu značenje misaonog razčlanjivanja samog spo- 
znatog predmeta u sebi. Pitajući zašto je nešto tako, kako 
jest, filozof hoće upoznati samu unutarnju bit toga predmeta. 
Drugim riečima, njegovo se pitanje odnosi direktno na tako 
zvane nutarnje uzroke ili na zadnje unutarnje sastavine stvari. 
U tom smislu filozofija je nauka o bitima, i to ne kao 
da ih aprioristički i po volji konstruira, nego ukoliko pojmovno 
izražava i izriče zadnji smisao pojedinih spoznatih stvari, kakve 
jesu u sebi. Ali se filozofija istim pravom može nazvati i 
naukom o principima, jer »principium« je ono, o 
čemu nešto u određenom redu konačno ovisi, to jest ono, što 
je u određenom redu — s obzirom na našu spoznaju — z a d- 
n j e. 

Sasvim u duhu ovog shvaćanja definira se filozofija u sko¬ 
lastici kao nauka, koja iztražuje sve stvari (obiectum materi- 
ale) s obzirom na njihove zadnje uzroke (obiectum formale 
primarium), i to izključivo na temelju naše razumske spoznaje 
(obiectum formale secundarium). Nauka: organski povezane 
sigurne spoznaje, ili pojedinačne sigurne spoznaje povezane u 
jedinstven sistem. Sve stvari: sve, što je bilo u kojem 
smislu bitak, predmet je filozofije, i to barem pod vidom bitka 
(metafizika), čime već ukazujemo na formalno gledište, s ko¬ 
jeg se promatraju filozofijski problemi. S obzirom na 
njihove zadnje uzroke: filozofija iztražuje ona pita¬ 
nja, kod kojih prestaju specialne nauke. Tako zvane specialne 
nauke izpituju svoj predmet po bližim, ne po zadnjim uzro¬ 
cima. Kad na pr. kemičar tumači, što je krom, onda prven¬ 
stveno pita za spojeve, iz kojih se dobiva krom, ali kemičar 
kao kemičar nikako ne pita za ono, što se odnosi na krom, 
ukoliko je krom »nešto«, to jest ukoliko je krom uobće neki 
bitak. Izključivo na temelju naše razumske 
spoznaje: izključujemo znanje, što ga eventualno imamo 
7 iz objave (iz bogoslovlja). 

3. Nekoliko osnovnih pojmova 

Neka se već ovdje zapamti terminologija, prema kojoj 
razlikujemo o n o, o čemu razpravljamo, odnosno »materiju« 
ili građu, o kojoj je govor (obiectum materiale), od gledi¬ 
šta, s kojeg promatramo predmet našeg razpravljanja (ob¬ 
iectum formale). U navedenoj definiciji filozofije spominje se 
dvostruki vid, pod kojim se promatra ono, čime se bavi filo¬ 
zofija: »zadnji uzroci« i »razumska spoznaja«. Strogo uzevši 
ne bi ni bilo potrebno naglasiti, da se radi o razumskoj 
spoznaji. Jedino iz razloga, što želimo upozoriti na razliku iz¬ 
među filozofije i teologije, moramo posebno iztaknuti, da se 
filozofija poziva izključivo na ono, do čega vodi čisto razum¬ 
ska spoznaja. Teologija naprotiv promatra svoj predmet uviek 
samo s gledišta objave. Može biti, da se nešto može sigurno 
spoznati razumom, ali da o toj istoj istini govori i objava. 
Tako na pr. čistim mišljenjem dokazujemo, da je razum spo¬ 
soban spoznati obstojnost osobnog Boga, dok bogoslovlje sa 
svoje strane naučava, da je ta istina također objavljena. Prema 
lome je istina o sposobnosti razuma, da spozna obstojnost 
osobnog Boga, ujedno predmet i filozofije i teologije: pred¬ 
met filozofije, ukoliko sam razum može spoznati tu svoju spo¬ 
sobnost, a predmet teologije, ukoliko je od Boga objavljeno, 
i da razum ima tu sposobnost. 

To nije tek uzput spomenuto. Odnos razuma prema objavi 
je odnos filozofije prema teologiji. Pošto još nismo dokazali 
obstojnost osobnog Boga i njegove objave, to naše razmišlja¬ 
nje ovdje može imati samo hipotetički ili uvjetni značaj.'U 
predpostavci, da postoji osobni Bog, i u predpostavci, da se 
Bog objavio, ne može biti, da je u objavi sadržana neistina. 
Može biti, da u nekim slučajevima nije lako dokazati činjenicu, 
da je stanoviti sud stvarno sadržan u objavi. Ali u predpostavci, 
da je to dokazano, ne može biti, da taj sud nije istinit. — 
Istina je samo jedna. Zato u načelu ne može biti, da nas 
razum kao »instrument istine« vodi do protivnog suda, to jest 
do suda, koji se protivi onom sudu, koji je kao istina sadržan 
u objavi. Ipak može biti, da filozof u konkretnom slučaju misli, 
da ga razum vođi do »istine«, koja se protivi »istini« objave. 
Tako se običavalo govoriti o »dvostrukoj« istini, kao da između 
razuma i objave može biti proturječja. Načelno je opravdano 
samo ono stanovište, koje tvrdi sliedeće: ako razum dolazi u 
sukob s objavom, onda je to znak, da je zabludio te da mora 
iznova izpitati svoj postupak i razloge, na koje se poziva. U 
tom smislu dalo bi se reći, da objava ili teologija kao nauka 
o objavi brani filozofiju od mogućnosti, da zabludi; to se da¬ 
kako odnosi samo na ona pitanja, koja su objavljena ili koja 
su uzko spojena s objavljenim istinama. To ne znači, da teolo¬ 
gija nameće filozofiji stanovita rješenja. Ne radi se o pozitiv¬ 
nom utjecanju na samo filozofsko mišljenje, kao da se filo¬ 
zofska pitanja rješavaju principima teologije. Tvrdi se samo. 

da su objavljene istine kao znak, po kojem filozof može usta¬ 
noviti, da li je još na pravom putu. U tom smislu tvrdimo, 
da je teologija n e g a t i v n a norma filozofije. 

U poviesti filozofije poznata je također izreka, po kojoj 
je filozofija službenica teologije (»philosophia ancilla theo- 
logiae«). Što to znači? Misli se na činjenicu, da je filozofija 
pozvana opravdati vjeru. Bez tog opravdanja bila bi vjera 
»sliepa«. U tom uzvišenom smislu filozofija uistinu stoji u 
službi vjere ili objave. — Krivo bi bilo, kad bi tko shvatio 
spomenutu izreku u smislu omalovažavanja odnosno obezcje- 
njivanja filozofije, kao da filozofija nije samostalna 
znanost. 

Kod tumačenja ove izreke ne smije se jednostavno pola¬ 
ziti od etimologije rieči. To je kratka formula, kojom su neki 
mislioci davno karakterizirali stanovitu problematiku zajedno 
s njenim rješenjem. Tko tu formulu shvaća onako, kako je 
ona u poviesti dobila svoj klasični oblik i svoje tradicionalno 
značenje, taj ne smije pitati, kako se ona eventualno m o ž e 
tumačiti po samom značenju rieči, već naprotiv mora pitati, 
kako je treba tumačiti, ako se pazi na samu problematiku. 
Izreka »filozofija je službenica teologije« za filozofiju nikad 
nije imala da znači gubitak samostalnosti, nego je naprosto 
trebala izraziti činjenicu, da se u filozofiji opravdavaju temelji 
bogoslovlja. 

III. FILOZOFIJSKE DISCIPLINE 

7. Podjela filozofije na naročite discipline 

Prikazat ćemo podjelu filozofije na više disciplina, a držat 
ćemo se one diobe, koja se u duhu tradicionalne odnosno ari- 
stotelsko-tomističke filozofije može nazvati klasičnom. Ne 
ćemo toliko gledati na poviestni aspekt tog pitanja, nego ćemo 
u prvom redu voditi računa o razlozima, koji su mogli biti 
mjerodavni kod uvođenja imena za pojedine discipline — ili 
koji mogu barem naknadno pokazati opravdanost tih imena. 

Filozofija se dieli na teoretsku ili spekulativnu i na 
praktičnu filozofiju. Dok prva promatra svoje probleme 
čisto teoretski, to jest kakvi jesu u sebi, dotle druga dovodi 
pitanja, kojima se bavi, u neki odnos prema samom spoznaj¬ 
nom subjektu. Taj odnos može se ticati razuma ili volje. Filo¬ 
zofijska pitanja, ukoliko se izričito nameću kao pitanja ra¬ 
zuma, to jest ukoliko ne samo da su stavljeni od razuma, nego 
ukoliko se tiču razuma kao takvog, ili ukoliko su i pitanja o 
razumu, tvore područje logike 1 . Tu spoznaja radi o spoznaji. 
Pazimo li samo na uvjete i pravila izpravnog mišljenja, 
onda imamo čistu ili formalnu logiku. Pitamo li za 
vriednost spoznaje, onda imamo ono naročito područje 
logičkih ili spoznajnih problema, koje je dobilo ime kritika 2 , 
noetika 3 , g n o s e o 1 o g i j a 4 ili epistemologija 5 . 
Skolastička filozofija naziva formalnu logiku i imenom »logica 
minor«, a kritiku imenom »logica maior«. Dovodimo li neke 
probleme u vezu s voljom, tako da oni zapravo i postaju pro¬ 
blemima volje, onda imamo drugo veliko područje filozofije, 
koje se zove e t i k a 6 ili m o r a 1 n a filozofija. Kod ove 
je diobe, kao da smo predmet filozofije dielili na dva velika 
područja: na područje onih pitanja, koja kao da imaju svoj 
podpuni smisao u sebi, neovisno o čovjeku (na pr. o prostoru 

1 Xofos — ‘govor, koji kao izričaj misli pripada samo čovjeku; 
— koji se tiče govora; Xoyi— vještina, koja se tiče pra¬ 
vog ili razboritog govora. 

2 upivEiv — lučiti, birati, na sud zvati, i z p i t i v a t i: izpitivanje 
spoznanja. 

3 vOTjpa — misao, mišljenje, razumievanje, shvaćanje. 

4 tF* 01 ? — spoznanje, mišljenje; Xayć« od \efstv — tumačiti, raz- 
lagati, prikazati. 

5 fiuoTYjp.i] — znanje, spoznanje, razumievanje. 

8 efl-o? — običaj. 

Keilbach, Kratak uvod a filozofija 2 

i vremenu, o uzročnosti, o tvari, i t. d.), i na područje onih 
pitanja, koja u naročitom smislu postaju problemima tek po 
svojoj upravljenosti na čovjeka, na njegov razum ili na nje¬ 
govu volju (na pr. ima li spoznaja objektivnu ili samo subjek¬ 
tivnu vriednost, je li volja slobodna u tom smislu, da je sve¬ 
jedno, da li ona čini jedno ili drugo, i t. d.). 

Uočujemo li ona pitanja, koja sačinjavaju područje teo¬ 
retske ili spekulativne filozofije, onda nam se odmah na¬ 
meće potreba razlikovanja između onog, što je izkustveno 
spoznatijivo, i onog, što doduše nije pristupačno osjetilima, ali 
što je zato ipak »nešto«, U prvom slučaju imamo kao predmet 
cieli ovaj vidljivi sviet, prirodu, fizičke stvari (-/.oa[xo;, res phy- 
sicae; (f 03 txć; s— što pripada prirodi), pa bi se tu sasvim ob- 
ćenito moglo govoriti o nekoj »kozmologiji« ili »filozofiji pri¬ 
rode«. U opreci prema ovim fizičkim, osjetilno spoznatljivim 
predmetima mogli bismo one ostale predmete nazvati nadfi- 
zičkim (metafizičkim) ili nadizkustvenim (nadempiričkim) stvar¬ 
nostima, Njima bi se bavila »metafizika«, lu bi »metafi¬ 
zika« dobila svoje ime po svom sadržaju, dok je poviestno 
tako, da je metafizika izprva značila one Aristotelove spise, 
koji su po nekom izdavaču bili proglašeni onima, što sijede 
iz a (jrsta) spisa o fizici, a kojima je to mjesto bilo doznačeno 
zato, jer se bave najobćenitijim razpravljanjem o bitku. 

No prije nego što ćemo napried spomenutim pitanjima o 
prirodi dati ime »kozmologija«, nalazimo, da u prirodi posebno 
mjesto zauzimaju tako zvana živa bića, a da se među ovima 
naročito iztiče čovjek. Ono, po čemu tim bićima pripisujemo 
život, zovemo dušom ili psihom (4' U X' J 7 — životna snaga, život, 
duša). — Izključimo li dakle iz prirode ili iz ovog vidljivog 
svieta sva ona pitanja, koja se odnose na život kao takav od¬ 
nosno na dušu ili psihu kao princip života, onda imamo po¬ 
sebnu granu, kojoj možemo dati ime psihologija. Ostala 
pitanja tvore predmet kozmologije 7 ili filozofije 
r i r o d e. — Što se tiče psihologije, to promatranje može 
iti dvostruko: ili strogo filozofijsko, to jest po zadnjim uzro¬ 
cima (filozofijska, »metafizička« ili »racionalna« psihologija), 
ili izkustveno, to jest po metodama pozitivnih nauka (empi- 
rička psihologija). Neki u psihologiji izpituju samo ono, što 
je u naročitom smislu »psihički« život, to jest tako zvani viši 
duševni život, dok o senzitivnom životu govore tek u brzini i 
uzput. Tako može biti, da se mjesto u psihologiji u kozmolo¬ 
giji razpravlja o pitanjima vegetativnog života (na pr. obće- 
nito o transformizmu) ili da se u psihologiji ni ne spominje 
teorija descendencije. 

Što se tiče onoga, što nije dio vidljive prirode, ali ipak 
djeluje u njoj, tako da bilo u kom pogledu zaslužuje ime 
»nešto« ili »bitak«, to moramo voditi računa o sliedećoj situa¬ 
ciji: može biti, da je taj bitak kao takav doduše nadizkustvene 

ili metafizičke naravi, ali da se on indiferentno odnosi prema 
fizičkim i metafizičkim područjima bitka. Tako na pr. substan- 
cija kao takva nije izkustveno spoznatljiva, ali ona je ipak 
ostvarena u izkustveno spoznatijivom svietu (substancija može 
biti materialna i duhovna, a duhovna može biti stvorena i ne- 
stvorena). Disciplina, koja se bavi bitkom u tom najobćeniti- 
jem smislu, dobila je naziv ontologije (ov, ovco? od gla¬ 
gola siva-. — biti) ili obće metafizike. Ako postoji bitak, 
koji je i z k 1 j u č i v o metafizičke naravi, onda se nauka o 
njemu može zvati specialna metafizika. Takav bitak 
postoji, kako se mora posebno dokazati, a zovemo ga Bogom. 
Nauka, koja se njime bavi, zove se naravno bogoslov¬ 
lje ili teodiceja (tfsoc -— Bog, Si.xij — pravo, pravna 
razprava, presuda, ovdje: opravdanje). 

Ipak je način govora u filozofiji često takav, da se spe- 
cialnom metafizikom ne naziva samo teodiceja, nego i kozmo¬ 
logija i psihologija. To je također opravdano, ali treba znati, 
da je tu mjerodavan drugi razlog: ne daje se ime »specialna 
metafizika« po dieljenju materialnog predmeta, nego po činje¬ 
nici, što se pri razpravljanju primjenjuju obći metafizički prin¬ 
cipi, dakle zbog formalnog predmeta. Ali ako se sjetimo, da se 
obća metafizička načela primjenjuju i u logici, kritici i etici, 
onda bi osim ontologije sve druge filozofijske discipline tre¬ 
balo nazvati »specialnim metafizikama«. Kako se vidi, nazivi su 
prilično relativna stvar. 

Prema potrebi mogla bi se filozofija još i dalje dieliti. 
Ne vidimo, zašto bi se tome trebalo protiviti. Tako je na pr. 
običaj, da govorimo o filozofiji religije. Gdje ima 
ona svoje mjesto u sustavu tradicionalne razdiobe? Sjetimo se 
naravi predmeta, kojim se ona bavi. Religija je uzajamni osob¬ 
ni odnos između Boga i čovjeka. Zato ona radi i o Bogu i o 
čovjeku, dakle o problemima, koji su inače sadržani u teodi- 
ceji i u psihologiji. Ukoliko je tu tangirano i voljno djelovanje 
čovjekovo, jasno je, da je i tradicionalna etika tangirala pi¬ 
tanja filozofije religije. Kao nova disciplina opravdana je filo¬ 
zofija religije zato, što obilje problema traži i opravdava nji¬ 
hovo obrađivanje u sustavnijem i jedinstvenijem obliku, nego 
što je to prije bio slučaj. Radi se samo o metodičkoj potrebi, 
a ne o tvrdnji, da se u okviru tradicionalne filozofije s njenim 
glavnim disciplinama ne bi mogao naći odgovor na pitanja 
filozofije religije. 

Slično vriedi o filozofiji poviesti, o filozofiji kulture, o fi¬ 
lozofiji prava i o drugim sličnim granama filozofije. 

2. Od koga potječe »klasična« podjela filozofije na discipline? 

Nazivlje, koje se odnosi na imena pojedinih filozofijskih 
disciplina, ni danas nije sasvim određeno. Ipak se može reći, 
da se o b ć e n i t o upotrebljavaju nazivi, što smo ih spomenuli. 
Ta imena u smislu izložene diobe manje-više potječu od Chri- 


7 x 6 a(io 5 — razpored, ovdje: sviet, svemir, stvari vidljivog svieta. 

stiana W o 1 f f a (1679.—1754.), dakle iz prve polovice osam¬ 
naestog stoljeća. Kod njega dioba polazi od duše, u kojoj ima 
spoznanja i htienja. Što se odnosi na spoznanje, to tvori pred¬ 
met teoretske filozofije ili metafizike, a što se od¬ 
nosi na htienje, to je predmet praktične filozofije. Po 
Wolffovoj diobi logika znači neku vrstu propedeutike ili uvoda 
u jednu i u drugu filozofiju. Kao dielovi teoretske filo¬ 
zofije ili metafizike spominju se i obrađuju: ontologija 
kao nauka o bitku, psihologija, koja radi o duši (psiho¬ 
logija po Wolffu može biti racionalna i empirička), kozmo¬ 
logija, koja se bavi svemirom kao takvim, naravno bo¬ 
goslovlje, koje prikazuje čisto razumnu spoznaju o Bogu. 
Praktična se filozofija dieli na etiku (moralnu filozo¬ 
fiju), ekonomiku (družtvovna pitanja) i politiku. 

Iako je istina, da su se već i prije upotrebljavala različna 
spomenuta imena, ipak je istina i to, da se poslije Wolffa 
uvriežio običaj dieliti filozofiju na posebne discipline u 
duhu njegove diobe. 

3. »Logistika« i »metafizika« 

Pod imenom »1 o g i s t i k a« (Ao-fiatizr; — računarska vje¬ 
ština) poznata je logika, obrađena prema matematičko-priro- 
doznanstvenim metodama, tako da imamo neku vrstu simbo¬ 
ličke ili algebarske logike. Za pojmove se uzimaju slova kao 
jednoznačno određene jedinice, a sudovi se prikazuju kao jed- 
načbe. To vodi često do vrlo kompliciranih formula, u kojima 
se snalazi samo onaj, koji je ujedno dobar matematičar. Kla¬ 
sična se logika na pr. također služi krugovima kao geometrij¬ 
skim sredstvom, da zorno prikaže ustrojstvo suda i silogizma, 
a upotrebljava i naročite kratice (slova) za prikazivanje raz¬ 
ličitih načina zaključivanja. No sve je to samo kao neko spo¬ 
redno pomagalo, koje se tu i tamo primjenjuje, da bi se ilu¬ 
striralo ono, što je inače čisto misaono-pojmovno izvedeno. 
U logistici to nije više sporedno pomagalo, već temeljno na¬ 
čelo: neprestano i tako reći izključivo substituiraju se slova 
i jednačbe, da bi se na taj način izpitala i pokazala »logičnost« 
sudova i zaključaka. 

Kod modernih filozofa uzima se izraz »m e t a f i z i k a« 
često u značenju onog znanja, koje nije sigurno, nego samo 
vjerojatno, odnosno u značenju spoznaja, koje se ne temelje 
na pravoj jasnoći, nego koje se traže ili zahtievaju (»postulat«) 
u smislu metode rada ili predpostavaka, da bismo mogli shva¬ 
titi neke stvari, koje bi inače bile neshvatljive. Prema tome 
bi metafizika dobila značenje »iracionalnog znanja«, to jest 
takvih spoznaja, u kojima je uviek sadržan još i neki neriešeni 
ostatak. Na ovaj način govori danas na pr. Nicolai Hartmann 
o »metafizičkim problemima«. 


IV. O DEFINICIJI FILOZOFIJE 
U POVIESTI FILOZOFIJE 

1. Vrieme do osamnaestog stoljeća 

Uočit ćemo ukratko nekoliko značajnijih definicija filo¬ 
zofije. Stalo nam je samo do toga, da upoznamo problematiku 
oko same definicije filozofije. Rješenja, koja su se davala u 
tom pogledu, ovise o nazorima, što su ih pojedini mislioci za¬ 
stupali u različitim filozofijskim pitanjima, naročito u pitanjima 
gnoseologijc i ontologije. Zato se kod njih definicija filozofije 
prikazuje ne samo nazivljem njihovih sistema, nego i u suvislo- 
stima, koje nisu uviek sasvim jasne. Ovdje se ne možemo 
baviti obširnint prikazivanjem različitih sistema, ah naše nasto¬ 
janje zato ipak mora ići za tim, da po mogućnosti zadržimo 
same izvorne nazive pojedinih mislilaca. To znači stanovitu po¬ 
teškoću. Međutim, neka se ne traži »izcrpljivo« razumievanje 
svega, što je u sliedećem rečeno, nego neka se misli samo na 
onaj temeljni problem, o kojem ovdje želimo govoriti, pa će 
i ta potežkoća biti razmjerno neznatna. 

U staro je doba filozofija dugo značila isto što i znan¬ 
stvena spoznaja uobće, odprilike u onom neodređenom znače¬ 
nju, u kojem se na pr. i danas na modernim svjetovnim sve¬ 
učilištima poviestne i filoložke discipline računaju u filozofiju. 
Samo se sporo pripravlja uže shvaćanje filozofije, donekle kod 
Platona, a najviše kod Aristotela. Znanstvena je građa 
polako narasla. Time se proširilo polje našeg znanja. Potrebno 
je bilo odieliti stanoviti skup pitanja od filozofije i izključiti 
ga iz filozofije. Tako već Aristotel razlikuje »prvu filozofiju« 
(irprorr] tpižoootpta) od specialnih nauka (l«iari)|i.ai ev jcspEi žs^ojisvai). 

S t o i c i još shvaćaju filozofiju kao skup svega znanstve¬ 
nog znanja, ali toliko naglašuju upravljenost znanja na ćudo- 
rednost, da u njihovu pojmu filozofije često prevladava prak¬ 
tični moment. Po njima je filozofija težnja za krepošću, to jest 
za teoretskom i praktičnom vještinom na području logike, 
fizike i etike. Od tako shvaćene filozofije razlikuju »mudrost« 
(ao'fia) kao znanost o božanskim i ljudskim stvarima. 

Epikur jednostrano insistira na praktičnom aspektu 
filozofije, koja po njemu znači praktičnu razumsku težnju za 
blaženstvom, i to kao da čovjek mišljenjem postizava blažen¬ 
stvo. To je uostalom značajno za filozofiju pri koncu starog 

vieka, da je bila lišena svog teoretskog smisla. Filozofijom su 
mislioci velikim dielom samo još udovoljili jednoj subjektiv¬ 
noj potrebi, ukoliko su naime nastojali pokazati, da čovjek 
umovanjem može postati krepostan i blažen. 

.. f?Y, e do osamnaestog stoljeća nailazimo na dosta »univer- 
zalisticko« shvaćanje filozofije: obća znanost, pretežno s 
uzročnim tumačenjem. Još je T. H o b b e s (1588.—1679.) defi¬ 
nirao filozofiju kao spoznavanje učinaka (pojava) iz uzroka, 
pa i obratno, kao spoznavanje uzroka iz izkustveno promatra¬ 
nih učinaka. Pri tom samo naglašuje potrebu izpravnog zaklju¬ 
čivanja. Prema Chr. Wolffu (1679.—1754.), začetniku nje¬ 
mačkog^ prosvjetiteljskog mišljenja, filozofija je znanost' o 
svemu, sto je stvarno ili što je moguće, i to ukoliko je stvarno 
i moguće. Filozofska je spoznaja po njemu: cognitio rationis 
eorum, quae sunt vel fiunt, unde intelligatur, cur sint vel fiant. 
Ili na drugom mjestu: Philosophia est scientia possibilium! 
quatenu s esse possunt. Prirodne se znanosti smatraju ovdje još 
empirickim disciplinama filozofije. 

2. Početak »moderne« filozofije 
Humanizam, reformacija i renesansa pripravili su teren za 
»novi« pojam filozofije. Napredak na području pozitivnih 
nauka, prije svega na području matematike i geometrije, bio 
je u tom pogledu od sudbonosnog značenja. Činilo se naime, 
° a f , se . Primjenjivanjem matematičke odnosno geometrijske 
metode i u filozofiji mogla postići ona točnost i ona nuždnost 
koje su svojstvene matematičkim i geometrijskim zakonima! 
R. Descartes (1596.—1650.), otac novije filozofije, izgra¬ 
dio je svoju filozofiju u duhu matematičko-mehaničke metode 
koju je stvarno proglasio jedinim mjerilom i izključivim kri¬ 
terijem cjelokupne zazbiljnosti, dakako na račun same zazbilj- 
nosti. B. Spi noža (1632.—1677.) prikazuje naročito svoju 
etiku »more geometrico«. Protivno silogističkom zaključivanju 
sluzi se sintetičko-matematičkim dokazivanjem U svemu se 
očituje nastojanje oko izgrađivanja takve filozofije, koja bi 
ne ? v . I 3°. °. svakom izkustvu izvodila svoju nauku iz nekih 
najviših istina.. Prema tome empiričke nauke više ne spadaju 
u .filozofiju. Time ujedno prevladavaju recionalističke tenden- 
ukoliko se naime u tim sistemima razum (ratio) smatra 
izključivim izvorom spoznaje, i to tako, da se zanemaruju 
činjenice. J 

Gotovo u isto vrieme zapažamo u englezkom empirizmu 
i suprotni smjer. Naročito je D. Hume (1711.—1776.) svojim 
nazorima o podrietlu i vriednosti spoznaje ograničio svako 
znanje na unutarnje i izvanjsko izkustvo čovjeka. To je u 
principu značilo,_ da metafizika kao nauka o onom, što je 
iznad svakog (osjetilnog) izkustva, uobće nije moguća. ■ 

3. Kant i kriticizam 

»Univerzalističko« shvaćanje filozofije podpuno je pre¬ 
stalo s tako zvanim kantovskim kriticizmom. 


Po I. K autu (1724. — 1804 .) spoznaja može biti p o v i e s t- 
na ili razumska, prema tome, da li se radi o spoznaji 
iz stvarnih činjenica ili o spoznaji iz obćih principa. Razumska 
spoznaja nadalje može biti filozofijska (spoznaja iz poj¬ 
mova kao takvih) ili matematička (spoznaja iz konstruk¬ 
cija pojmova). Filozofija je prema tome sistem cjelokupne 
tako zvane filozofijske spoznaje, dakle sistem cjelokupne spo¬ 
znaje iz pojmova kao takvih. Kant razlikuje sad još i dvostruki 
pojam filozofije: »Schuibegriff« i »Weltbegriff«. Prvi je na¬ 
prosto sistem filozofijske spoznaje kao znanosti. A drugi je 
sistem filozofijske spoznaje, ukoliko se uzima kao znanost o 
upravijenosti svake spoznaje na bitne svrhe ljudskog razuma 
(teleologija razuma), pri čemu se filozof smatra zakonodavcem 
ljudskog razuma. 

Ovo shvaćanje u principu znači novi tip mišljenja: novi 
pojam filozofije. Filozofija se uglavnom bavi samim spoznaj¬ 
nim subjektom odnosno razumom, ali tako da ne izpituje 
toliko podrietlo spoznaje, koliko njenu vriednost. Sve se ostalo 
prepušta različnim specialnim naukama, koje se više ne raču¬ 
naju u filozofiju. 

Da to bude jasnije, zaustavit ćemo se još malo kod Kanta, 
a uočit ćemo osnovni problem njegove kritike čistog razuma. 
— Promatrajući odnos između subjekta i predikata u bilo 
kojem sudu, nalazimo, da je moguć ovaj dvostruki slučaj: ili 
je predikat sadržan nekako u samom pojmu subjekta, ili je 
on naprotiv sasvim izvan tog pojma, ma da ima neku stvarnu 
vezu sa subjektom. — Prve ćemo sudove najzgodnije nazvati 
analitičkim sudovima, jer se u njima samom analizom 
subjekta eruira predikat (iz subjekta izvadi predikat). Zato nas 
takvi sudovi zapravo ne vode do novih spoznaja, oni samo na 
jasniji način izriču ono, što je možda konfuzno i latentno sa¬ 
držano u subjektu. Prema tome se u analitičkim sudovima po¬ 
jam subjekta samo razstavlja na pojedine njegove dielove. 
Analitički su sudovi samo kao tumačenje subjekta, pa ih stoga 
Kant i zove »Erlauterungsurteile«. Na primjer: Sva su tiela 
protežna. Dosta je imati pojam o tielu, razstaviti ga na one 
oznake, na koje uviek mislimo, kad govorimo o tielu, pa ćemo 
medu tim oznakama imati i protežnost. Ne treba, dakle, izaći 
iz samog pojma »tielo«, da ustanovimo vezu između njega i 
protežnosti, jer je protežnost već nekako u njemu sadržana. — 
Druge sudove možemo, obratno, nazvati sintetičkim su¬ 
dovima, ukoliko u njima moramo tek na naročiti način uzpo- 
staviti sintezu između subjekta i predikata. Sad se radi o pre¬ 
dikatu, koji leži izvan pojma subjekta, tako da se njihovim 
spajanjem proširuje naše znanje. Stoga ih Kant zove »Erweite- 
rungsurteile«. Samo se sad pita: Kojim pravom spajamo pre¬ 
dikat sa subjektom? Što je ono izvan pojma subjekta, na što 
se razum može pozivati, kad tvrdi, da predikat odgovara sub¬ 
jektu? — U jednom je slučaju stvar jasna, naime kad se radi 

o empiričkim ili izkustvenim sudovima, jer se onda naprosto 
na temelju izkustva (post experientiam i utoliko a posteriori) 
tvrdi, da predikat odgovara ili pripada subjektu. Kantov pri¬ 
mjer: Sva su tiela težka. Iz samog pojma tiela ne možemo 
eruirati pojam težine. Ali izkustvo svjedoči, da je težina ostva¬ 
rena, gdje god je ostvaren pojam tiela. Prema tome možemo 
u smislu izkustvene konstatacije spojiti predikat (težina) sa 
subjektom (tielo). U pogledu ovih aposteriornih sintetičkih 
sudova nema, dakle, naročite potežkoće. — Međutim, ima još 
i takvih sintetičkih sudova, u kojima nuždnošću spajamo 
predikat sa subjektom. Nuždnost i obćenitost tih sudova ne 
opravdava se samim izkustvom. Na primjer: Sve što nastaje, 
ima uzrok. Pojam uzroka formalno znači nešto drugo nego 
pojam nastajanja. Na temelju čega možemo ipak tvrditi, da 
postoji nuždna veza između nastajanja (subjekta) i uzroka 
(predikata)? Na temelju izkustva ne možemo to nikad reći, 
jer ovaj sud izriče absolutnu obćenitost i nuždnost. Tu nužd¬ 
nost imamo .prije svakog izkustva (ante experientiam i uto¬ 
liko a priori). Ona sliedi iz samih pojmova, a ne iz izkustva 
kao takvog. Pa budući da baš ovi apriorni sintetički 
sudovi i proširuju naše znanje i izriču obću nuždnost, to je 
kod Kanta ciela filozofijska problematika usredotočena i 
upravljena na ovo pitanje: Kako su apriorni sinte¬ 
tički sudovi mogući? 

Izpitujući spoznajnu sposobnost čovjeka Kant dolazi do 
uvjerenja, da je spoznaja moguća samo unutar granica izku¬ 
stva. Metafizika je po Kantu samo utoliko moguća, ukoliko 
radi o temeljima i o predpostavkama izkustvene spoznaje. Ali 
izkustvo u ovom sistemu ima zapravo samo negativno značenje. 
Izkustvo je potrebno. Štoviše, spoznaja je ograničena na samo 
polje izkustva. Ali izkustvo ne određuje pozitivno našu spo¬ 
znajnu sposobnost. Prema tome se jedino poštivaju uvjeti, pod 
kojima predmeti mogu objektivno postojati i pod kojima je 
izkustvena spoznaja moguća. Ovo se stanovište zove kriti¬ 
cizam. Najdosljednije je A. Riehl (1844.—-1924.) branio 
pojam filozofije u duhu kriticizma. Po njemu je filozofija 
»nauka i kritika spoznaje«. Filozofija je istovjetna s logikom 
i noetikom. Psihologija, etika i estetika po njemu nisu discip¬ 
line znanstvene filozofije; one su sasvim samostalne znanosti. 

Po Kantovoj je filozofiji sam pojam filozofije dobio novo 
značenje. Dok je tradicionalna filozofija u različnim oblicima 
i suvislostima pitala za smisao bitka, u uvjerenju, da je 
razum sasvim pouzdan i siguran vodič kroz labirint problema, 
o kojima je trebalo voditi računa, dotle je Kant prije svega 
pitao za smisao spoznaje. Filozofija je uobće prestala biti 
nauka o bitku. Ona je sad bila nauka o spoznaji. Ne želimo 
time reći, da se na pr. grčki filozofi uobće nisu ni bavili pro¬ 
blemom spoznaje. Naprotiv, i oni znaju za skepsu ili sumnju, 
ali ova kod njih ne stoji na početku i u središtu filozofiranja. 


nego negdje na kraju i skoro na periferiji. Skepsa je jedan 
od mnogih problema, do kojeg je vodilo filozofiranje. Tako 
se skepsa prikazala kao rezultat iztraživanja, dakako kao re¬ 
zultat, koji se odmah nametnuo kao novi problem. Kod Kanta 
i njegovih sljedbenika stvar stoji drugčije. Tu je skepsa ili 
sumnja u duhu Descartesovog »cogito, ergo sum« zapravo iz- 
hodište ili polazište svega filozofiranja. Sve se mišljenje kreće 
oko spoznaje kao predmeta iztraživanja, zapravo oko uvjeta, 
pod kojima je spoznaja uobće moguća. U rješavanju tog pita¬ 
nja metafizika je kao nauka o bitku postala sporedna. Na kon¬ 
cu su mnogi čak izričito niekali mogućnost bilo kakve metafi¬ 
zike. štoviše, u devetnaestom stoljeću su se moderni filozofi 
čak počeli rugati metafizici. Oni su sami skrivili izreku, koja se 
kao izvorna stavlja u usta više njima, a po kojoj je metafizika 
kao mračan prostor, u kojem netko traži crnu mačku, koja 
uobće ne postoji. Prošlo je i to vricme. Razvitak je vodio do 
toga, da su sami moderni filozofi početkom dvadesetog sto¬ 
ljeća opet počeli pisati o nekom »uzkrsnuću metafizike«. I mo¬ 
žemo reći, da filozofija danas u svom živom i raznolikom pre¬ 
viranju obćenito stoji u znaku metafizike, nauke o bitku. 

Po shvaćanju kantovski orientiranog idealizma je mišlje¬ 
nje odnosno spoznanje bilo ono, čemu je prvenstveno trebalo 
pripisati bitak. Kantova filozofija nije doduše nuždno vodila 
do subjektivističko-idealističkog stanovišta, ali ono je ipak 
jedna od onih mogućnosti, kojima je Kant svojom filozofijom 
udario temelje. 

Izključivo u pravcu racionalističko-apriorističkog elementa 
Kantovog kriticizma shvaćaju filozofiju Fichte (1762. do 
1814.), S c h e 11 i n g (1775.—1854.) te naročito H e.g e 1 (1770. 
do 1831.). Ne slažu se s Kantom u tom, što bi filozofija radila 
samo o spoznaji, koja je ograničena na izkustveni sviet. Oni 
idu čisto apriorno-spekulativnim putem za jednom absolutnom 
spoznajom, koja hoće da zahvati u zadnji temelj stvarnosti. 
Fichte shvaća filozofiju kao sistematsko opravdanje znanja 
uobće, kao nauku o znanostima, a izključuje iz filozofije sva¬ 
ko spccialno znanje. Schelling naziva filozofiju spoznajom 
stvari, i to kakve su one u našem umu, pa u tom smislu govori 
među ostalim i o prirodi kao o vidljivom organizmu našeg 
uma. Po Hegelu je filozofija znanost o »absolutnome« ili o 
absolutnom umu (duhu), koji u tako zvanom dialektičkom raz¬ 
vitku shvaća samoga sebe. — Svima je zajedničko, da razlikuju 
filozofiju kao znanost od drugih znanosti, i to baš time, što bi 
filozofija radila o nekom obćem znanju, na kojem se konač¬ 
no temelje sve ostale znanosti kao različna područja special- 
nog znanja. 

4. Pozitivizam i psihologizam 

U borbi između pozitivnih (specialnih) nauka i filozofije kao 
samostalne spoznaje stvarnosti iz samog razuma podlegla je 

filozofija u prvoj polovici 19. stoljeća. U odnosu prema spe- 
cialnim naukama izmienila je filozofija sad svoju prijašnju 
ulogu, kako dobro iztiče Kiilpe. Ona više ne »upravlja« spe- 
cialnim naukama, već ih samo još opravdava i upodpunjuje u 
sliedećem dvostrukom smislu. — 1. Sve se specialne nauke 
služe stanovitim pređpostavkama. Te predpostavke ne mogu 
biti opravdane u pojedinim tim naukama, jer imaju mnogo 
zamašnije značenje nego bilo koja specialna nauka. Koje su to 
predpostavke? Osnovni pojmovi, kao na pr. bitak, zbivanje, 
vrieme, prostor, uzrok, svrha i t. đ., te osnovna načela, kao 
na pr. princip proturječja, zakon uzročnosti i si. — 2. Budući 
da nas izkustvo neprestano vodi do novih spoznaja, to je prak¬ 
tično nemoguće stvarati si putem izkustvenog znanja jedan 
pouzdan nazor na sviet. Ljudski je život za to odveć kratak. 
U toj poteškoći dolazi nam metafizika u pomoć. Ona u izvje- 
stnom smislu revidira i upodpunjuje rezultate empiričkih (iz- 
kustvenih) nauka. Služeći se pozitivno utvrđenim posljedcima 
specialnih nauka, metafizika s višeg stanovišta polaže računa 
o smislu i svrsi svieta i života, tako da nekako zaokružuje i 
presvođuje sva još otvorena ili moguća pitanja, a da ne dolazi 
u sukob s rješenjima, do kojih će nauke prije ili poslije voditi. 

Samo u tom smislu može se braniti stanovište, na kojem 
stoji W. Wundt (1832.—1920.), kad kaže, da je filozofija 
skup (Zusammenfassung) svih naših spoznaja u smislu takvog 
nazora na sviet, koji odgovara zahtjevima razuma i koji izpu- 
njava aspiracije srdca. 

Radikalna kapitulacija filozofije u borbi s pozitivizmom 
dolazi do izražaja kod A. Comtea (1798.—1857.) u njegovu 
sistemu p o z i t i v i z m a. Znanje se po njemu ograničuje na 
ono, što je »pozitivno«, to jest na izkustvene pojave stvari. 
Jedino možemo ustanoviti stanovitu zakonitost tih pojava, ali 
nikako ne možemo znati za njihove nadosjetilne činbenike 
(kao na pr. za substanciju, uzrok i t. d.). Nema više nikakve 
metafizike. Filozofija se bavi samo još opravdavanjem poziti¬ 
vističkog stanovišta i klasifikacijom pozitivnih nauka. 

Ovamo se može donekle računati i T. L i p p s o v (1851. do 
1914.) p s i h o 1 o g i z a m, po kojem nema prave sveze između 
filozofije i pozitivnih nauka. Lipps smatra, da postoje dvie 
znanosti: filozofija (Geistesvvissenschaft) i prirodna znanost 
(Naturvvissenschaft), prema tome da li je izvor znanja unu¬ 
tarnje ili izvanjsko izkustvo. Budući da je znanost o unutar¬ 
njem izkustv« čovjeka u strožem smislu zapravo psihologija, 
to se konačno i logika i etika i estetika temelje na psihologiji. 
Filozofija nije drugo do psihologija (zato psihologizam!). 

5. Antropologija i filozofija života 

Kao reakcija na pozitivistički pojam filozofije, a ujedno 
i kao reakcija na Kantov metafizički agnosticizam oblikovao 
se koncem prošlog i početkom ovog stoljeća u Njemačkoj 


(W. D i 11 h e y) i u Francuzkoj (H. B e r g s o n) pojam tako 
zvane antropološke ili životne filozofije. To s jedne 
strane nije prirodna znanost, ali s druge strane nije ni filozo¬ 
fija u smislu tradicionalne (grčke i skolastičke) metafizike. 
Ona se obično zove »Geisteswissenschaft« ili »Lebensphi- 
losophie«, a obuhvaća uglavnom etičke i družtvovno-političke 
probleme aristotelsko-skolastičke filozofije. Svoje značajno 
obilježje dobila je po tom, što absolutni primat pripisuje 
životu (zapravo onom sloju stvarnosti, na kojem djeluje 
volja); život je sama izvorna i originalna stvarnost. Budući 
da život kao neprekidno zbivanje konstituira i očituje pravu 
stvarnost, to ga ne možemo dosegnuti pojmovnim mišljenjem, 
jer pojam sadrži samo jedan statički moment toga kretanja. 
Samo »intuicijom« spoznajemo pravu stvarnost: spoznajni se 
subjekt prenosi u samu unutarnjost predmeta te se podudara 
s onim, što je u njemu jedinstveno i dosljedno neizrecivo 
(Bergson). 

6. Fenomenoložka filozofija 

Definicija filozofije se skoro iz temelja mienja u tako 
zvanoj fenomenoložkoj filozofiji. Na samom početku 
ovog stoljeća počeo je E. Husserl izdavati svoje spise, 
kojima brani fenomenologiju, koja bi imala biti filozofija kao 
znanost. Husserl tvrdi, da filozofija postaje znanošću primje¬ 
njivanjem tako zvane fenomenoložke metode. Kako samo ime 
kaže, fenomenologija je nauka o fenomenima ili pojavama. 
To se ne smije shvatiti u smislu neke deskriptivne metode, 
koja naprosto opisuje pojave, nego se misli na nauku, koja 
se bavi pojavama u naročito specificiranom značenju. Feno¬ 
menologija polazi od činjenica, ali se njima ne bavi po meto¬ 
dama izkustvenih ili pozitivnih nauka, ne^o teži za spoznajom 
bitnosti. Ona je »e i d e t s k a« znanost (st8o? bit, bitnost: »We- 
sensschau«), dakle nauka o bitima. Da se dođe do bitnosti, 
treba provesti »eidetsku redukciju«. To je postupak, kojim 
se »stavljaju u zagrade« svi sudovi, koji se bilo u kojem po¬ 
gledu odnose na egzistenciju. Time su stavljeni izvan snage 
prostorno-vremenski činbenici spoznaje, a što na taj način 
preostaje, zove se čisti sadržaj sviesti (»reines Bewusstsein«, 
»phanomenologisches Residuum« i slični nazivi). To je p r e d- 
m e t fenomenologije ili filozofije kao znanosti. Ne kao da se 
radi o abstraktnim pojmovima (i u tom smislu o »bit¬ 
nostima«), kako je to slučaj u tradicionalnoj filozofiji, nego 
se »čista sviest« uzima kao sadržaj, koji bi bio konkretniji 
i savršeniji od našeg izkustveno spoznatljivog svieta. — Kao 
osnovni princip spoznavanja brani fenomenologija tako zvanu 
čistu intuiciju. Glavno je pitanje u fenomenologiji ovo: 
Kako se konstituiraju »predmeti« (to jest pojmovi) u čistoj 
sviesti? Ili drugčije: Po čemu shvaćamo »smisao« ili »inten- 
cionaini sadržaj« (»intencionalnost«) pojedinih pojmova? 

U svietlu osnovne filozofijske problematike lako je vidje- 
ti, da poslije svega, na što odgovara fenomenologija, pre- 
ostaje još jedno pitanje: Kako se opravdava vriednost onoga 
»smisla«, do kojeg dolazi fenomenologija? Ili drugčije: Kako 
se pokazuje, da taj »smisao« nije tek neka subjektivna tvorba 
ili konstrukcija, nego objektivno fundirana stvarnost? 

7. Egzistencialna filozofija 

U novije vrieme mnogo se govori o egzistencial- 
n o j filozofiji. Ta filozofija ne znači naročiti sustav, nego tek 
naročiti način mišljenja. Najznačajnija crta egzistencialnog 
filozofiranja sastoji se u tom, što se egzistencialni mislioci 
više ne pozivaju na onaj ideal znanosti, prema kojem se tra¬ 
žilo, da se treba odreći svake »predpostavke«. U filozofiji je 
to nemoguće, kažu egzistencialni mislioci, jer filozof ne može 
podpuno abstrahirati od svog egzistencialnog izkustva. On je 
prije svake spoznaje utonut u svoju egzistenciju. Na početku 
svakog filozofiranja stoji »egzistencija«. Filozof uvick misli 
iz određene egzistencije. Takav način mišljenja ne bi značio 
nekritičnost ili sliepo stajanje u bilo kakvoj egzistenciji, nego 
bi ga trebalo smatrati naročitim načinom opravdavanja egzi¬ 
stencije i z egzistencije, a ne pomoću nečeg, što bi već pred- 
hodno imalo biti opravdano bez svake predpostavke. Po shva¬ 
ćanju egzistencialnih mislilaca stvarnost nije kao skladna cje¬ 
lina, koju bismo mogli obuhvatiti pojmovima i naročitim su¬ 
stavom; ona je kao polje mnogih proturječja, tako da se 
mnogi sudovi o stvarnosti mogu samo paradoksno formu¬ 
lirati. 

.Egzistencialni mislioci u tako zvanom abs trakt no m 
mišljenju vide neku bitnu metodičku nedostatnost. Njima se 
osim toga čini tipičnim, da se abstraktno mišljenje mora gu¬ 
biti u proturječjima ili paradoksnim izrekama, i to zato, što 
je »egzistencija« po njihovu shvaćanju stvarnost takve naravi, 
koja načelno izključuje »istovjetnost mišljenja i bitka«. Oni 
tvrde, da je »egzistencija« pojam, kojemu se ne da odrediti 
sadržaj. »Bezsadržajnost« je glavna značajka »egzistencije«, 
jer se smisao »egzistencije« u duhu egzistencialnog mišljenja 
shvaća tek onda, kad se briše sve ono, što bi se dalo obuhva¬ 
titi kao bilo kakav određeni sadržaj. Mišljenje je ipak samo 
onda od vriednosti, ako se ono da okrenuti u pozitivno, to jest 
ako se nekako može reći, što je ono »neizrecivo«, što bi imalo 
sačinjavati pravu bit »egzistencije«. To se postizava tako zva¬ 
nim negativnim putem, to jest načinom izražavanja, 
kojim se nieče neki sadržaj, u namjeri, da se tim kaže nešto 
pozitivno, ili —- još bojje — u namjeri, da bi se na taj način 
dalo »odražavati« ono, što se inače ne da obuhvatiti pozitivnim 
pojmom. 

^Pojam »egzistencija« ovdje ne znači osiguran položaj u 
družtvu, kojim bi bio zajamčen čovjeka dostojan život. On 


se uzima kao formula za ono, što je u čovjeku neizrecivo, a 
što sačinjava njegovu pravu bit. Da je došlo do takve termi¬ 
nologije, može se samo poviestno razumjeti. 

Kao najznačajniji egzistencialni mislioci neka budu nave¬ 
deni ovi: S. Kierkegaard, M. Heidegger i K. Jas- 
p e r s. 

V. POJAM SISTEMA U FILOZOFIJI 

7. Sistem nije svrha, nego sredstvo 

U filozofiji je tendencija, da se stečene spoznaje povezu 
u sustavnu cjelinu. Pojam »sustav« ili »sistem« može imati 
različno značenje. Zato moramo pobliže objasniti, što znači 
»sistem« u filozofiji. 

Kako P. D e s c o q s 1 iztiče, »sistem« (rsoTr^j.a) može imati 
dvostruko značenje. U najširem smislu sistem označuje bilo 
koje množtvo predmeta ili bilo koji skup dielova, ukoliko 
sačinjavaju jednu skladnu cjelinu. U užem pak smislu sistem 
znači skup filozofskih misli povezanih u jednu skladnu logičku 
cjelinu, i to više pod vidom same s u v i s 1 o s t i nego pod 
vidom istinitosti (Lalande). To u načelu znači ovo: ako neki 
filozof ima »svoj sistem«, onda je tim samo toliko rečeno, 
da su njegove misli skladno povezane u suvislu cjelinu, ali 
nikako nije rečeno, da su te misli i istinite. Sistem je po svom 
određenju pokušaj jedinstvenog znanstvenog tumače¬ 
nja svieta, pa je stoga i izgrađen po naročitoj osnovi. Svoj 
specifički značaj ne dobiva sistem toliko od predmeta, što ih 
nastoji protumačiti, koliko od same osnove, po kojoj je on 
izgrađen; ta osnova je zapravo forma ili »duša« sistema 
(Lebreton). 

Sistemi pružaju tu korist, da se pomoću njih stvarnost 
izpituje sa svih mogućih gledišta i da se tako pronalaze sve 
nove sveze između pojedinih područja i predmeta. Polučene 
rezultate partikularnih sistema treba međusobno dovesti u 
sklad u višoj sintezi. Sistem nije svrha, nego sredstvo. 

Jedan partikularni sistem može biti tako konstruiran, da 
obuhvaća samo skup stanovitih sigurnih istina. Unutar 
granica takvog sistema moguća su kadkad različna siste¬ 
matska tumačenja o istoj materiji (na pr. o razumskoj spo¬ 
znaji čovjeka), i to prema različnom gledištu, s kojeg se ona 
promatra. To znači, da se na pr. unutar sistema aristotelsko- 
tomističke filozofije eventualno na više načina može tumačiti 
spoznaja. Ili drugčije: time, što netko zastupa aristotelsko- 
tomističko stanovište, ne sliedi, da za njega postoji samo 
jedna jedina mogućnost tumačenja teorije spozna¬ 
je. Sistematska tumačenja vriede upravo toliko, koliko vriede 

1 U djelu: Praelectiones Iheologiae naturalis. I. Pariš 1932, str. 
25—31. 


njihovi dokazi, zapravo koliko vriedi njihovo izhodište. Ona 
će obično dosegnuti samo neki stupanj vjerojatnosti, ma da 
sadrže i stanovite sigurne elemente, koji samo još nisu do¬ 
voljno izpitani. Stoga teoretski nije izkijučeno, da jedno siste¬ 
matsko tumačenje, koje je prvotno imalo samo hipotetičko 
značenje, tiekom daljnjeg iztraživanja dobiva absolutnu vried- 
nost (Descoqs). 

Rekli smo, da sistem dobiva svoj specifički značaj od one 
osnove, po kojoj se uzpostavija neka jedinstvena logička 
sveza između više afirmacija. Ta se osnova može svesti na 
razmjerno mali broj pojmova i načela, koji već unapried 
moraju biti strogo opravdani, jer bi inače čitav sistem imao 
samo hipotetičku vriednost. Nije dovoljno, da se polazi od 
stanovitih »postulata«, pa da se njihova tako reći prokušana 
logička suvislost tek naknadno smatra znakom njihove stvarne 
fundiranosti i objektivne istinitosti. Jedinstvena je suvislost 
doduše nužda n uvjet istine, ali nikako nije dovoljan 
uvjet; osim nje potrebni su neki kritički opravdani, sigurni 
prvi principi. 

2. Tražimo istinu, a ne sistem 

Koliko god bilo opravdano, da težimo za sistematskom 
cjelinom, ona ipak ne smije biti svrha, nego samo sred¬ 
stvo. Dok je u modernoj filozofiji dugo bilo tako, da se 
filozofom smatrao samo onaj, koji je imao »svoj sistem«, 
danas i sami moderni filozofi sve više uviđaju, da treba tra¬ 
žiti istinu, a ne sistem. To znači lozinka: »Nicht System- 
denken, sondern Problemdenken.« Taj pravac u naše dane 
valjda najviše zagovara Nicolai Hartmann. 

U našoj novijoj literaturi imamo nažalost jedan primjer 
za to, kako jedan inače u filozofiji nepoznat pisac svom silom 
hoće imati »s v o j u filozofiju« i »svoju logiku«, dapače 
»svoju sistematsku logiku« 2 . Valjda se tim pretenzijama 
ima pripisati čudnovata terminologija kao i grčevito nasto¬ 
janje piščevo, da kaže »svoje«. Kritika sadržaja ne spada 
ovamo. 


2 Lj. P r o h a s k a, Logika i etika čovječnosti. Etika prikazana kao 
logika. Zagreb 1944. 

VI. MATEMATIČKA TOČNOST I 
METAFIZIČKA SIGURNOST 

i. Kvantitativni i kvalitativni činbenici 

Metafizika znači najviša i najčišću razinu našeg spozna- 
nja, a metafizička^ sigurnost najveću moguću sigurnost. Tako 
metafizika podsjeća na matematiku. Ipak je drugo matema¬ 
tička točnost, a drugo metafizička sigurnost. 

S pravom naglašuje P. Descoqs‘, da treba razlikovati 
između matematičke i metafizičke metode, jer ne pružaju 
uviek jednaku sigurnost. 

Matematika jedino vodi računa o kvantitativnom 
aspektu stvarnosti, to jest o protežnosti i broju. Matematički 
f u . P°j m 9 v i istovrstni, jasni i razgovietni, a matematički za¬ 
ključci sigurni. Metodički postupak na području matematike 
nije uvjetovan moralnim razpoloženjem subjekta, a u rješa¬ 
vanju^ matematičko-geometrijskih problema čovjeka mnogo 
pomaže fantazija. Taj je postupak k tomu formalne 
naravi: treba samo izbjegavati proturječja u .tumačenju 
apstraktnog predmeta; drugim riečima, matematičar kao takav 
niti pita za objektivnu ostvarenost svoga predmeta niti mjeri 
svoje aksiome i postulate kriterijima objektivne stvarnosti, 
nego jedino pazi na logičku izpravnost svog misaonog pro¬ 
cesa. Matematičkj je postupak osim toga takav, da je rezultat 
stvarno već sadržan u postavci. Konac je podpuno istovjetan 
s početkom: tu nema nove spoznaje, nego se substituiraju 
nove jedinice ili veličine u svrhu jasnijeg formuliranja onoga, 
sto je već stvarno sadržano u samoj zadaći. Na toj se isto¬ 
vjetnosti postavke i rezultata temelji absolutna istinitost i 
sigurnost izpravnog matematičkog rješenja. Ako te istovjet¬ 
nosti nema, onda je rješenje podpuno krivo; svakako ne može 
govora o nekoj vjerojatnosti. Čak se u matematici pri¬ 
bližnih vriednosti i u matematici vjerojatnosti radi o najvećoj 
točnosti; diferencialni i integralni računi su posve egzaktni 
formalni procesi. 

. v Metafizika se ^bavi svim aspektima stvarnosti. Metafi¬ 
zički su pojmovi često samo analogni i prilično nejasni, pa 
sejuoga i nehotice zanemaruju i zapostavljaju važni aspekti. 

on_ 94 U đje!u: Praelectiones theologiae naturalis. I. Pariš 1932, str. 


Tz istog razloga mogu intelektualne predrazsude vrlo lako one¬ 
mogućiti skladno izpitivanje središnjih problema, a čovjek 
negativnih moralnih navika je čak u stanju, da zabaci zaključ¬ 
ke bezpriekornog mišljenja, i to uzprkos jasnoći njihovog 
izvođenja. Sintetička spoznaja bitka uvjetovana je različnim 
činbenicima osjetilnog i razumsko-moralnog reda. Metafizičar 
mora prije svega probiti neke prve slojeve svoje sviesti. Već 
tu nailazi na bogatu kvalitativnu raznolikost, koja 
daljnjim iztraživanjem sve većma raste. Opreznim razlučiva¬ 
njem misli i opetovnim kritičkim izpitivanjem različnih gle¬ 
dišta tek se polako pripravlja izcrpljivo poimanje sve stvar¬ 
nosti. To je naravski mučan posao s postepenim prielazima 
od spoznaje na spoznaju, neprestano bistrenje i opravdavanje- 
pojmova, neumorno nastojanje oko usklađivanja prividno 
oprečnih nazora. Pri tom razum često ne samo što ne dobiva 
nikakve pomoći od fantazije, nego se baš naprotiv mora od 
nje braniti; ova je poteškoća najočiglednija kod negativnih 
pojmova s pozitivnim značenjem (na pr. neizmjernost, bezko- 
načnost i t. d.). Razlozi za i protiv često se ne eliminiraju 
podpuno, i to najviše zato ne, što se odnose na kvalita¬ 
tivno različite slojeve bitka. Posljedica toga su nejednaki 
stupnjevi sigurnosti i vjerojatnosti u tvrdnjama. Na području 
metafizike ima, dakle, dosta ozbiljno fundiranih razloga i 
povoda za misaona razilaženja i za teoretske nesuglasice. 

2. Egzaktni pojmovi i sviet doživljavanja 

Ako se na pr. na području doživljavanja ne može 
postići ona točnost ili egzaktnost, koja je ideal matematičkih 
i geometrijskih znanosti, onda to još nikako ne znači, da o 
pitanjima doživljavanja ne može biti sigurnih spoznaja. Jedi¬ 
no sliedi, da »doživljavanje« i matematičke odnosno geome¬ 
trijske vrednote nisu istovrstne stvarnosti: doživljavanje je 
drugo, ali ono zato nije manje stvarno. Težko se sporazu- 
mievaju »stručnjaci«, kad je jedan od njih stopostotni mate¬ 
matičar, a drugi isto tako strastven i jednostran povjestničar. 
Matematičar nije učio računati s veličinama, koje su tako reći 
jedino mjerodavne na području doživljajnog zbivanja, kao 
Kakvo se prikazuje odnos čovjeka prema čovjeku i odnos na¬ 
roda prema narodu. Ako se ono, što je učinak voljnog djelo¬ 
vanja čovjeka, ne podudara s veličinama, koje tvore sviet 
matematičara, onda je to samo znak, da se život odvija po 
drugoj zakonitosti, nego što je matematička ili .geometrijska 
zakonitost. Ne priznavati ili obezejenjivati život samo zato, 
što on nije neka matematička veličina, ne bi li to bio stav 
sličan držanju čovjeka, koji se porugljivo izražava o glasbi 
samo zato, što on sam nema sluha? 

Drugo je priznavati područje metafizike kao naročiti sloj 
stvarnosti — »sloj« s obzirom na naš način spoznavanja —, 
a drugo je tvrditi, da imamo metafizičku sigurnost. Ima meta- 

Keilbach, Kratak uvod u filozofiju 3 

fizičkih pitanja, u kojima filozof dolazi samo do vjerojatnosti, 
ili u pogledu kojih dugo ili čak trajno sumnja. Prema tome 
misliti metafizički po sebi još ne znači imati metafizičku 
sigurnost. 

O metafizičkoj sigurnosti govorimo onda, kad se neka 
istina (neki sud) može svesti na princip proturječja. U tom 
slučaju nije moguća nikakva iznimka, zato absolutna 
sigurnost! Da je cielo veće od diela, to je metafizički 
sigurno. Dio lava može biti veći od ciele muhe, ali ne može 
dio muhe biti veći od ciele muhe; predpostavlja se, da je 
govor o istoj muhi. Nikad i ni pod kojim uvjetom nije 
moguće, da je cielo manje od diela. U predpostavci, da postoji 
svemogući Bog, ne da se misliti ni to, da bi Bog mogao činiti, 
da cielo bude manje od diela. Što je u sebi protuslovno, to 
nije ni moguće, jer ono zapravo nije ništa. U protuslovnom 
pojmu »četverokutan krug« oznaka »krug« upravo nieče ono, 
što znači oznaka »četverokutan«. Jezički imamo tu doduše 
znak za nešto, što nam se prikazuje kao pojam, ali što je ipak 
samo prividno pojam; pojam »četverokutan krug« u 
stvari nema pozitivno shvatljivog sadržaja. 

Tu bi se u načelu moglo reći, da je metafizička sigurnost 
odprilike ono isto, što je matematička točnost. Ali to se 
odnosi samo na rezultat, a ne na sam način iztraživa- 
nja. U metafizičkim pitanjima je često vrlo težko pokazati, 
da se neki sud svodi na načelo proturječja. A osim toga je 
prava ili stroga sigurnost moguća i tamo, gdje se neki sud 
ne može svesti na načelo proturječja. Ako se na pr. u poviesti 
tvrdi, da je 1914. izbio svjetski rat, onda je ta istina druge 
naravi nego spomenuta istina, da je cielo veće od diela. Ne 
bi bilo nikakvog proturječja, da je svjetski rat izbio već 1910. 
ili tek 1920., kao što nema ni absolutne nuždnosti za to, da 
je baš izbio 1914., ali je poviestno istina, da je on izbio -1914. 
Sigurnost o tvrdnji, da je svjetski rat izbio 1914., ovisi o 
pozitivnim svjedočanstvima, kojima smijemo i moramo vjero¬ 
vati. Imamo dakle pravu sigurnost, ali ona je ipak različna od 
metafizičke, ona je »drugčija«: ona nije kao napried spome¬ 
nuta metafizička sigurnost, za koju vidimo kako se ona može 
izravno svesti na načelo proturječja. 

Nije potrebno, da se ovdje upoznamo sa svim mogućno¬ 
stima, prema kojima se smije govoriti o različnom smislu 
metafizičke sigurnosti. To previše zasieca u spoznajnoteoret- 
ske probleme. Dosta je, ako smo se prema iznesenim primje¬ 
rima uvjerili, da je neopravdan stav čovjeka, kome je istina 
odnosno sigurnost naprosto istovjetna s matematičkom egzakt- 
nošću. I hvala Bogu, što je pojam istine odnosno sigurnosti 
širi od pojma matematičke egzaktnosti. Gdje su izključivo 
mjerodavne matematičke odnosno geometrijske veličine, tamo 
je sve previše jednoznačno određeno, tamo je sve podpuno 
»šematizirano« i »šablonizirano« — tamo nema života. Ne 


zaboravimo, da je život u svojim nepregledno bogatim nian- 
siranjima ona stvarnost, u kojoj se sastoji pravi smisao čo¬ 
vječjeg bitka. Što taj život ne možemo naprosto »pretakati« 
u same egzaktne pojmove, nije nedostatak, već prednost i 
odlika. 

Tako zvana doživljaj na filozofija ili filozo¬ 
fija života, koja je poznata i pod imenom »iraciona¬ 
lizam«, po svojim glavnim braniteljima — kao što su W. 
Dilthev (1833.—1911.)" i H. Bergson (1859.—1941.) — previše 
naglašuje doživijajni moment, pa je na tom temelju čak 
izgradila naročite sustave, kojima je zajednička tvrdnja, da 
pojmovi i pojmovno mišljenje znače krivotvorenje stvarnosti. 
Po Bergsonu su pojmovi kao »neautentične« slike stvarnosti. 
Pomoću njih se ne može rekonstruirati sama izvorna stvarnost. 

Ovdje ne ulazimo u probleme đoživljajne filozofije, nego 
jednostavno napominjemo, da po načelima đoživljajne filo¬ 
zofije nije nikakav nedostatak u tom, što se na području filo¬ 
zofije ne postizavaju »matematičke veličine« i »matematički 
određena sigurnost«, jer je život kao prava stvarnost drugo 
nego jednoznačno određena matematička abstrakcija. U tom 
ima puno istine, samo je doživljajna filozofija u toj stvari 
opet pošla u protivnu krajnost. 





VII. O POJMU KRŠĆANSKE FILOZOFIJE 

7. Različna mišljenja 

Običaj je govoriti o kršćanskoj filozofiji. Dugo se 
lim pojmom mislilo reći samo toliko, da je bogoslovlje 
»negativna norma« filozofije, ili da filozof-kršćanin uskla¬ 
đuje svoju filozofiju s objavom. Nije uviek jasno, što ima 
da znači takvo »usklađivanje«. Prigovara se, da je ovdje po 
sriedi neka neopravdana ingerencija bogoslovlja, tako da je 
filozof-kršćanin u stanovitoj mjeri nekritičan. Obratno, ako 
on uime kritičnosti nikako ne vodi računa o objavi, tako da 
je ori samo filozof (a ne filozof-kršćanin), onda se ne vidi, 
kako bi se još dalo govoriti o nekoj kršćanskoj filo¬ 
zofiji. 

Problematika oko pojma kršćanske filozofije konačno 
nije ništa drugo nego problematika oko odnosa razuma prema 
vjeri, znanja prema objavi, filozofije prema teologiji. Nije 
dovoljno reći, da je vjera »negativna norma«. 

Povodom jednog znanstvenog referata E. Gilsona o 
problemu kršćanske filozofije na sjednici poznate »Societe 
francaise de philosophie« od 21. ožujka 1931, mnogo se disku¬ 
tiralo pitanje, da li se u pravom smislu rieči može govoriti 
o kršćanskoj filozofiji. Od onda objelodanjeno je o 
istom predmetu više znanstvenih razprava i monografija od 
uvaženih filozofa. Spominjem samo ova imena: Brehier, Mari- 
tain, Blondel, Jolivet, Sertillanges, Przywara. 

E. Brehier tvrdi, da se sa stanovišta poviesti filozo¬ 
fije ne može govoriti o kršćanskoj filozofiji, jer po njegovu i 

shvaćanju ne postoji kršćanska filozofija kao naročita po- i 

viestno spoznatljiva činjenica. Kršćani-filozofi su naprosto 
preuzeli prijašnje filozofijske tekovine te nad njima vršili 
neku cenzuru. Samo se u tom smislu može govoriti o »kršćan- i 

skoj« filozofiji. — Brehier se može pozivati i na samu defini¬ 
ciju filozofije. Kao čisto razumsko znanje filozofija ne smije i 

biti ovisna o kršćanskoj objavi: sve ono, što ne potječe od 
ljudskog razuma, nije predmet filozofije. Nije li zato uobće i. 

nesmisao, kad netko govori o »kršćanskoj« filozofiji? ! 

E. Gilson zastupa protivno mišljenje. Njegovo se sta¬ 
novište može ukratko svesti na ovaj sadržaj. — Ako imamo : 

pred očima samu formalnu bit filozofije, onda se sigurno ne 
može govoriti o kršćanskoj filozofiji, kao što se ni ne može 

govoriti o kršćanskoj fizici ili o kršćanskoj matematici. Ali je 
poviestna činjenica — i to je Gilson kao najpozvaniji struč¬ 
njak dokazao! —, da su mnogi filozofi, upozoreni i potaknuti 
od objave, kadkad došli do sasvim nove orietitacije u čisto 
razumskim pitanjima. Objava je doduše samo »iz vana«, ali 
ipak stvarno uzročila pravi unutarnji napredak u postavljanju 
filozofijskih problema te sugerirala nove mogućnosti tuma¬ 
čenja. Objava je u tom smislu donekle proširila polje filo¬ 
zofskog mišljenja i dala povoda, da se filozof upozna s puno 
novih pojmova i istina, koje nikako ne leže izvan granica 
razumskih, ali koje razum sam nije »znao« odkriti. Tako je 
filozof po objavi doznao za mnoga rješenja, koja u svom 
zamašaju i u svojim bogatim niansama doduše prelaze per¬ 
spektivu čiste metafizike, ali koje su velikim dielom ipak samo 
prava filozofijska rješenja. Drugim riečima, kršćanin nalazi, 
da neke istine njegove vjere mogu ujedno biti predmet nauke 
i znanja, pa ih eventualno izpituje i čisto naučno-razumski; 
utoliko je on sad filozof. Ako kršćanin-filozof pri takvom 
znanstvenom izpitivanju ima upravo svojoj kršćanskoj vjeri 
da zahvali neke nove razumske uvide, onda on već zaslužuje 
ime kršćanskog filozofa. Samo valja još imati na umu, 
da filozofija nije naprosto tim kršćanska, što se razvija pod 
bilo kojim utjecajem kršćanstva (tako je na pr. A. Comte 
stvarno filozofirao pod uplivom kršćanstva, ali zato njegov 
pozitivizam ipak nije kršćanska filozofija) ili što naučava 
takvo shvaćanje prirode i razuma, da nije izključena moguć¬ 
nost nadnaravi. Filozofija je samo onda kršćanska, ako ima 
neku izključivu pozitivnu pomoć ili korist od kršćanske obja¬ 
ve za čisto razumsko obrađivanje svojih problema. Gilson izri¬ 
čito piše: »Une philosophie ouverte au surnaturel serait assu- 
rćment une philosophie compatible avec le christianisme, ce 
ne serait pas necessairement une philosophie chretienne. Pour 
qu’une philosophie merite vraiment ce titre, ii faut que le 
surnaturel descende, a titre d’elćment constitutif, non dans sa 
texture, ce qui serait contradictoire, mais dans l’oeuvre de 
sa constitution. J’appelle done philosophie chretienne toute 
philosophie qui, bien que distinguant formellement les deux 
ordres, considere la revelation chretienne comme un auxiliaire 
indispensable de la raison« 1 . 

R. Jolivet brani slično mišljenje. — Ako se uzmu u 
obzir prvi principi filozofije, onda filozofija nije ni kršćanska 
ni protukršćanska. Ako pak uočimo zaključke, do kojih vode 
ovi principi, onda se filozofija ili slaže s kršćanskom religijom 
ili protivi kršćanskoj religiji. Ona se naime mora izjasniti o 
obstojnosti i biti Božjoj, o podrietlu i prirodi ljudske duše, o 
slobodi volje, o temeljima ćudoređa, o mogućnosti čuda i 
objave, i t. d. Filozofija će biti kršćanska, ukoliko naučava 

1 E. Gilson, L’esprit de la philosophie medievale. I. Pariš 1932, 
str. 39. 



38 


0 pojmu kršćanske filozofije 


onu metafiziku, koju u sebi uključuje sama objava i koja je 
kršćanskoj dogmi absolutno bitna. Ili drugačije: filozofija će 
biti kršćanska, ukoliko se njezine tvrdnje o vriednosti i spo¬ 
sobnosti našeg razuma slažu s jedne strane s razumskim 
opravdanjem temelja vjere i s druge strane s poslušnim pri¬ 
manjem kršćanske istine. Jer sistem, koji brani nesposobnost 
razuma u pogledu spoznavanja istine, ne može biti kršćanski, 
on naime ruši temelje vjere. Isto tako ne može biti kršćanski 
onaj sistem, koji nieče mogućnost čuda i objave i si. 

Ovim dosad navedenim momentima spomenuli smo za¬ 
pravo samo negativne uvjete kršćanske filozofije. Da se 
s pravom može govoriti o kršćanskoj filozofiji, potrebna je 
osim toga neka naročita pozitivna povezanost filozofije 
s objavom. I te povezanosti uistinu može biti. Jer filozofija, 
koja se hoće skrupulozno držati svojih granica i izbjegavati 
sofističko prelaženje s jednog područja na drugo, sama od 
sebe traži kontrolu jedne više nauke. Niti se treba protiv toga 
braniti. Jer kako bi mogao ljudski razum imati nepovjerenja 
prema Božjem razumu? Stoga će takva filozofija biti u prvom 
redu zato kršćanska, što se rado služi izvanjskom pomoću 
objave; i baš ova realna izvanjska pomoć objave daje kršćan¬ 
skoj filozofiji specifičko kršćansko obilježje. Tek u drugom 
redu zvat će se jedna filozofija kršćanska s obzirom na 
njenu materiju, to jest s obzirom na skup njenih afirmacija. 
Kršćanska filozofija prema tome znači takav način filozofi¬ 
ranja, koji ne samo negativno vodi računa o kršćanskoj obja¬ 
vi, nego koji i pozitivno traži svietlo objave u korist samih 
razumskih istina. Ne zadaje se filozofiji nešto novo, što ne 
bi već po sebi spadalo u njen djelokrug, ali ona sad izpunjava 
svoju zadaću svestranije i savršenije, i to izldjučivo na izvanj¬ 
ski poticaj kršćanske objave. — Sliedeće dvie rečenice naj¬ 
bolje izriču Jolivetovu tezu: »La philosophie peut done etre 
dite chrćtienne dans la mesure meme ou elle enseigne cette 
metaphysique impliquee par la Revelation et absolument 
essentielle au dogme chretien« 2 . Ili još određenije: »Ainsi 
done, si le devoir de la philosophie est la poursuite du vrai, 
elle rćalisera d’autant mieux sa fin que ses demarehes seront 
entourees de garanties plus nombreuses et plus sures et qu’elle 
sera plus attentive k profiter de toutes les lumieres qui 
peuvent l’aider dans sa tache. C’est dire que le bćnćfice que la 
philosophie chrćtienne attendra de la Rćvćlation ne sera pas 
simplement le bćnćfice negativ du controle de ses propres 
conclusions, mais le bćnćfice positif d’un surcroit de lumiere 
dans l’ordre rationnel, qui est proprement et exclusivement 
le sien« 3 . 

2 R. J o 1 i v e t, La philosophie chrćtienne et la pensće contem- 
poraine. Pariš 1932, str. 15. 

3 R. J o 1 i v e t, La philosophie chrćtienne et la pensće contein- 

poraine. Pariš 1932, str. 34. 

R. Garrigou-Lagrange drži, da u određivanju 
pojma kršćanske filozofije jedni previše na glasu ju 
kršćanski duh kršćanske filozofije, a to znači obezejenjivati 
njenu racionalnu vriednost, dok drugi, da spase racionalnu 
vriednost filozofije, donekle umanjuju kršćanski duh 
kršćanske filozofije. Prvi naime kažu, da je naša razumska 
spoznaja tako slaba, da se u nama sve više rađa želja i čežnja 
za višom spoznajom, za spoznajom, koja je stvarno nepo¬ 
sredna spoznaja Boga u kraljevstvu blaženih. Drugi opet kažu, 
da kršćanska filozofija nije u sebi kršćanska, nego samo nega¬ 
tivno (ukoliko nije u opreci s kršćanskom objavom) i zbog 
subjekta, koji filozofira (kršćanin). — Pozivajući se na različ¬ 
ite crkvene dokumente, Garrigou-Lagrange brani tezu, da 
kršćanska filozofija nije samo _ negativno i zbog subjekta 
kršćanska, nego pozitivno i u sebi. To znači, da se 
kršćanska filozofija na naročiti način podudara s kršćanskom 
objavom. Radi se naime o takvoj filozofiji, koja je skladno 
podređena objavi, pa se uslied te podređenosti i sama filozo¬ 
fija (a ne samo filozof-kršćanin!) pozitivno usavršuje. Kako 
i e to moguće? Da to uvidimo, treba da s Maritainom razli- 
Itujemo samu narav ili bit filozofije od njenih različno savr¬ 
šenih stanja. Tako se na pr. može reći, da je filozofija u Ari¬ 
stotelu bila prilično nesavršena, dok je naprotiv bila vrlo 
savršena u sv. Tomi. Ovo savršenije stanje tumači Garrigou- 
Lagrange također s Maritainom dvostrukom (objektivnom i 
subjektivnom) podkrepom, što je filozofija dobiva od objave. 
Objektivna podkrepa jest u tome, što su neke filozofijske 
istine, koje čovjek poslije iztočnog grieha ne može lako sa 
sigurnošću i bez zablude spoznati, također od Boga objavlje¬ 
ne; tako na pr. slobodno stvaranje iz ničega, obća^ Božja Pro¬ 
vidnost, duševnost i bezsmrtnost ljudske duše i slično. Subjek¬ 
tivna podkrepa dolazi od nadnaravnog čina vjere: nadnaravna 
sigurnost vjere o objavljenoj istini vječnog života, da nave¬ 
demo samo jedan primjer, subjektivno podkrepljuje filozofsku 
sigurnost o duševnosti i bezsmrtnosti ljudske duše. Razlog je 
teologijski, a sastoji se u tome, što je i nadnaravna vjera čin 
razuma te kao viša stvarnost (h a b i t u sjsupernaturalis!) vrši 
upliv na naravne čine razuma kao na nižu stvarnost u istoj 
spoznajnoj sposobnosti. Ukratko se dakle može reći, da je 
kršćanska objava doduše izvanjska norma filozofije, ali da 
filozofija pod njenim vodstvom i ojačana spomenutom dvo¬ 
strukom podkrepom postaje u s e b i kršćanska. 

2. Pravo rješenje 

Osnovnu problematiku oko pojma kršćanske filozofije 
vrlo pregledno rezimira isusovac J. de V r i e s, kako sliedi 4 . 

Za kršćansku filozofiju govore ovi razlozi: 

4 J. de Vries, Christliche Philosophie. (Scholastik. 12, 1937, 
str. 1—16.) 

1. Nema područja, na kojem bismo bili samo ljudi, a ne 
i kršćani. Stoga i filozofiranje mora biti filozofiranje iz vjere; 
kršćansko filozofiranje. 

2. Predmet je filozofije univerzalan: cjelokupnost bitka. 
Stoga, čini se, nadnarav ne može biti izuzeta od filozofijskog 
promatranja. Inače bi preostao izsječak bitka. Međutim, do 
nađnaravi nas vodi samo vjera kao takva. Iz toga, dakle, kao 
da sliedi, da filozofija nuždno mora biti vjerska ili kršćanska. 

3. Danas se obćenito misli, da se svako znanstveno iztra- 
živanje mora temeljiti na nekim predpostavkama, a da to isto 
vriedi i za filozofiranje. Ne filozofira naime neki abstraktni 
spoznajnoteoretski subjekt, nego konkretni čovjek, čovjek, 
koji se ne može riešiti svoje egzistencialne uvjetovanosti. 

Protiv kršćanske filozofije govore ovi razlozi: 

1. Stoljećima se insistira na bitnoj razlici između filo¬ 
zofije i teologije. Te razlike stvarno nema, ako teologija ima 
pozitivni utjecaj na filozofiju, jer se ne bi moglo govoriti o 
filozofiji kao samostalnoj nauci. 

2. Ako se i filozofijska pitanja stavljaju iz vjere, onda 
sama vjera nije razumski opravdana: prije razumskog oprav¬ 
danja imamo onda već vjeru. To se protivi nauci Crkve. 

3. Branitelji kršćanske filozofije kao da polaze od nekih 
iracionalnih predpostavaka. To u principu vodi do relativistič- 
kog shvaćanja filozofije. 

Što treba na to odgovoriti? — Razlozi i jed¬ 
nog i drugog pravca nisu bez temelja. Oni se ne eliminiraju 
podpuno. Treba naći takvo rješenje, koje vodi računa o svim 
iznesenim zahtjevima. — Treba imati pred očima, da se o filo¬ 
zofiji može govoriti u dvostrukom smislu. Filozofija može 
značiti abstraktnu bit umovanja, a može također značiti kon¬ 
kretni poviestni oblik tog umovanja. Pitanje o kršćanskoj 
filozofiji uglavnom je pitanje o konkretnom poviestnom obli¬ 
ku filozofije. — Kao što ima »aristotelske« filozofije, tako 
isto se može u nekom analognom smislu govoriti o »kršćan¬ 
skoj« filozofiji. Analogija nije stroga, jer kršćanska nauka 
nije filozofski sistem, kao što je to bila Aristotelova nauka. 

Možemo se u načelu priključiti mišljenju, što ga zastupa 
J. de Vries te reći sliedeće: Ako gledamo ne samu abstraktnu 
bit filozofije, težko je govoriti o kršćanskoj filozofiji. Tu 
vriedi: ako se pozivamo na razum, filozofiramo, ako se napro¬ 
tiv pozivamo na objavu, nalazimo se u teologiji. Drugo je, 
kad mislimo na onaj konkretni poviestni oblik filozofije, koji 
se naziva kršćanskim. Za njega se s pravom smije tvrditi, da 
je »kršćanski«, jer je on nastao pod uplivom kršćanske vjere. 
Kakav je to upliv? Nije logički upliv, kao da bi se neka 
pitanja rješavala upravo motivima i kriterijima vjere. Kad bi 
to bio slučaj, smatralo bi se filozofijom ono, što je zapravo 
teologija. Prema tome ne bismo imali »kršćansku« filozofiju, 
već p s e u d o-filozofiju. Moguć je dakle samo p s i h o 1 o- 

g i j s k i utjecaj vjere na filozofiju, a da se ne povriedi sama 
bit filozofije. Ima pitanja, o kojima filozof ne bi tako sve¬ 
strano razmišljao i razpravljao, kad ne bi bilo objave, koja 
zbog prividnog protivnog naučavanja opominje na oprez. Taj 
utjecaj nije doduše takve naravi, da filozof bez njega uobće 
ne bi mogao doći do stanovite filozofijske problematike. Utje¬ 
caj objave nije fizički, nego samo moralno potreban, i to opet 
ne zato, što stanovita filozofijska problematika inače ne bi 
postala »problemom«, nego zato, da bi se u rješavanju takve 
problematike postiglo ono savršenstvo, koje je u filozofiji 
uobće moguće. 

Radi se o pozitivnom utjecaju, to jest o utjecaju, 
kojim se filozofija obogaćuje novim znanjem. Filozof je »iza¬ 
zvan«, da razmišlja tamo, gdje bi već prestao razmišljati, kad 
ne bi trebalo voditi računa o »usklađivanju« znanja s obja¬ 
vom. Ali kad razmišlja, razmišlja kao filozof, izključivo 
po načelima razuma. 

Kako se vidi, pojam kršćanske filozofije po svom pozi¬ 
tivnom značenju znači nešto više, nego što je rečeno formu¬ 
lom, da je teologija negativna norma filozofije. 

VIII. SKOLASTICKA FILOZOFIJA 

1. Skolastici i neoskolastici 

S pojmom skolastičke filozofije tako zvani moderni mi¬ 
slioci obično spajaju neki vriednostni sud, dakako u nega¬ 
tivnom smislu. »Skolastički filozof« u njihovim očima nije 
čovjek, koji misli bez prcdrazsuda, nego čovjek, koji je u 
svom mišljenju vođen »apologetskim tendencijama«, a misli se, 
da on ili nekritički unapricđ prihvaća istine, što mu ih vjera 
sugerira, ili da zatvara oči pred problemima, koji bi ga mogli 
dovesti u sukob s dogmama vjere. Tako oni razumiju i tumače 
stav skolastičkog filozofa, koji po vlastitom priznanju kao 
»kršćanski mislilac« usklađuje svoju filozofiju s vjerom. 
Vidjeli smo već, kako treba shvatiti pojam o »usklađivanju« 
znanja s vjerom. — U drugim suvislostima »skolastički filo¬ 
zof« bi imao biti virtuoz u s i s t.e m a t i z i r a n j u preuze¬ 
tog ili već stečenog filozofijskog znanja, ali on ne bi bio 
i z t r a ž i v a č. Priznaje mu se riedka vještina u definiranju 
i distingviranju, uobće u povezivanju istina u jedinstvenu cje¬ 
linu, ali ga se zato rado smatra čistim »dialektičaroni«, koji 
se gubi u formalnostima, a ne rješava stvarne probleme 
(Systcmđcnker, nicht Problemdenkerl). U vezi s tim želi sc 
također reći, da je skolastička filozofija »suha«, »sterilna«, 
previše »abstraktna«, jednom rieči »intelektualistička«, koja 
nikako ne vodi računa o doživljaj no m aspektu filozo¬ 
fijskih problema ili ga barem previše zanemaruje. 

Da izbjegnu tim prigovorima, mnogi se branitelji skola¬ 
stičke filozofije radije nazivaju neoskolastici ma. Tim 
žele naglasiti, da se oni u nekom pogledu razlikuju od onih 
skolastičkih filozofa, koji su nam poznati iz poviesti filozo¬ 
fije srednjeg vieka. A u čemu bi se imala sastojati ta razlika? 
U tom, što neoskolastici traže neku vezu s modernom filozo¬ 
fijom i s modernim naukama uobće, dok drže, da moderni 
filozofi »skolastiku« (bez predmetka »neo«!) smatraju pođ- 
puno zatvorenim sustavom. U načelu je tako, da d a- 
n a š n j i skolastici obćenito nastoje voditi računa o tekovi¬ 
nama pozitivnih znanosti i o svemu, što je u modernim filo¬ 
zofskim sustavima izpravno i istinito. Zato se izraz »neosko- 
lastika« i može uzeti kao ime za skolastičku filozofiju u no¬ 
vije vrieme. Međutim, sami neoskolastici ne diele mišljenje 
protivnika skolastike, da je »skolastika« podpuno zatvoren 

sustav, odnosno da su skolastici srednjeg vieka branili zatvo¬ 
ren sustav, kao da nisu priznavali mogućnost napredka u zna¬ 
nosti. Njihovo se držanje mora ovdje uzeti u poviestnom 
smislu. Neoskolastici žele naglasiti, da oni doduše brane skola¬ 
stičku filozofiju, ali da je ne brane baš sasvim strogo u onom 
obliku, u kojem je ona evala za vrieme sv. Tome, već da je 
brane s onim stvarnim i metodičkim izpravcima, koji su se 
pokazali potrebnim i prikladnim prema dosadašnjim posljed- 
cima znanstveno-filozofijskog iztraživanja. 

2. Što je zapravo skolastička filozofija? 

Težko je dati odgovor u smislu kratke i točne definicije. 
Ime dolazi od »scholasticus« (što pripada školi), pa bi se mo¬ 
glo reći, da je skolastička ona filozofija, koja se naučava u 
školama. Odmah se vidi, da ovo »naučavanje u školama« mora 
dobiti određeniji smisao. Ne misli se na bilo koje škole, nego 
na škole, kojima upravlja Crkva ili u kojima se barem predaje 
filozofija prema uputama Crkve. Nastaje potežkoća, jer bi se 
moglo misliti, da Crkva naprosto propisuje istine. Kakva bi 
to bila filozofija, u kojoj se ne bi moglo samostalno ili »slo¬ 
bodno« misliti, nego u kojoj bi naprosto trebalo slušati 
Crkvu? Ne misli se na takve »upute«, koje bi bile strogi »pro¬ 
pisi«, a-koje bi dirale u samu bit filozofije, nego se misli na 
one filozofijske istine i metode, koje uživaju povjerenje 
Crkve, jer se slažu s objavljenim istinama i s metodama obra¬ 
ne vjere. 

Da shvatimo još točnije, što to ima da znači, moramo 
»skolastiku« promatrati s dvostrukog stanovišta: s poviestnog 
i s metodičkog stanovišta. 

U poviesti filozofije konstatira se naročita jedinstvena 
pojava, koja nosi ime »skolastičke filozofije« (i »skolastičko 
bogoslovlje«). Ne smijemo to sad tako shvatiti, kao da mo¬ 
žemo jednostavno otvoriti jednu poviest filozofije te iz nje 
doznati, od kad do kad traje skolastika i koji su bili njeni 
predstavnici. Ovdje je upravo to u pitanju, po čemu smijemo 
jednu nauku nazvati skolastičkom i jednog filozofa skolasti¬ 
kom. U tu svrhu potreban nam je jedan kriterij, a taj dobi¬ 
vamo valjda na taj način, što spajamo u jedno sliedeća dva 
momenta: usklađivanje znanja s objavom (»ancilla theolo- 
giae«) i zastupanje stanovitog broja temeljnih istina. — Daju 
li se na taj način odrediti sasvim točne granice? Jedva! Zato 
treba uočiti još i metodički aspekt. 

Kao poviestnu činjenicu možemo ustanoviti i to, da po¬ 
stoji naročiti metodički postupak u postavljanju pitanja i u 
rješavanju problema, naročita poviestno spoznatljiva znan¬ 
stvena tehnika, koja u prvom redu ide za tim, da primieni 
filozofijske istine na objavljene ili teologijske istine. 

Držim, da treba imati pred očima sve navedene momente, 
ako želimo pojmom skolastičke filozofije obuhvatiti sve ono,, 
na što se obično misli, kad je rieč o skolastičkoj filozofiji. 

Kako se vidi, skolastička filozofija na taj način nije na¬ 
prosto istovjetna s »kršćanskom« filozofijom, nego je 
samo kao jedan njen dio. Za patrističku filozofiju možemo 
reći, da je »kršćanska«, ali ona nije i skolastička. 

Isto tako postaje razumljivo, da se o skolastičkoj filo¬ 
zofiji može govoriti kao o poviestnom razdoblju, koje 
je već prošlo, ali da i danas može netko biti skolastički filo¬ 
zof, premda poviestno više ne živimo u vrieme skolastike. 

3. Je li skolastička filozofija u strogom smislu »jedna«? 

Usvajamo mišljenje, što ga u toj stvari brani R. Jolivet, 
koji protivno M. De Wulfu drži, da se poviestno ne može go¬ 
voriti o jednoj skolastičkoj filozofiji. Težko je naći jedan 
zajednički pojam, po kojem bi se na pr. u isto vrieme dali 
definirati sustav Ockhama i sustav sv. Tome. Obratno vriedi, 
da se na pr. jednako lako govori o skolastičkoj filozofiji i o 
tomističkoj filozofiji kao o istoj filozofiji, a čini se, da se tim 
ukazuje na jedan d u h (esprit), koji zapravo prelazi gra¬ 
nice samog tomizma, a za koji ne vidimo, zašto se ne bi mogao 
očitovati i u naukama, koje nisu strogo tomističke. Izraz 
»skolastička filozofija«, koji je uobičajen, prema tome ne bi 
naprosto značio jednu sasvim određenu kompleksnu poviestnu 
činjenicu, nego više jednu takvu filozofiju, koja se trudi — 
i tu dolazi naročito do izražaja metodički moment! — oko 
rješavanja pitanja o odnosu između razuma i vjere te koja u 
smislu spekulativnog iztraživanja nastoji razumski i sustavno 
oblikovati odnosno srediti (organiser) spoznaju. Nastojanje 
oko ovog metodičkog., momenta znači neko obće podudaranje 
s aristotelskom metodom, pa je to i ona prava dodirna točka 
između metode srednjovjekovnih skolastika i metode današ¬ 
njih skolastika ili neoskolastika. Prema tome je »skolastika« 
idealna sinteza, to će reći neprestano nastojanje oko 
sintetiziranja svih istina, razumskih i objavljenih, prema nače¬ 
lima ljudske (filozofijske) spoznaje. To nije svršeno ili za¬ 
vršeno djelo. Naprotiv, to je djelo otvoreno za daljnji razvitak 
i za sticanje novih spoznaja. Skolastika nije »zatvorena« ili 
mrtva nauka 1 . 

4. Postoji naročita »skolastička tehnika 
prikazivan ja« 

Postavlja se teza ili tvrdnja, koja dakako nije naprosto 
izmišljena, nego se njom metodički anticipira sam rezultat 
iztraživanja u pogledu stanovitog problema. Na pr.: »Načelo 

1 R. Jolivet, La philosophie chretienne et la pensee contem- 
poraine. Pariš 1932, str. 91—92. 

uzročnosti ima objektivnu i o'oću vriednost.« Ili: »Iz sviesti 
ćudoredne obveze i odgovornosti zaključujemo, da postoji 
transcendentni osobni zakonodavac.« 

Prije svega treba pokazati svezu (nexus), u kojoj i 
zbog koje se postavlja problem; treba podsjetiti na ono, što 
je već dokazano te pokazati, kako se nameće daljnje pitanje. 
Da se omogući dobro i uspješno razpravljanje, treba protu¬ 
mačiti sve pojmove, kojima se formulira teza i koji osim 
toga još dolaze u obzir u svrhu jasnog dokazivanja. Poslije 
toga treba prikazati različna mišljenja za i protiv; ali kod 
toga treba voditi računa o tom, da se mišljenja pojedinih filo¬ 
zofa vide u perspektivi njihovog sistema i na onoj naročitoj 
idejno-poviestnoj pozadini, kojom su bila uvjetovana. Poslije 
toga treba još jedanput odrediti točni smisao teze, da bi se 
znalo, o čemu se radi (status quaestionis), a o čemu se 
ne želi govoriti. Tek onda se dolazi do samog dokaziva¬ 
nja (argumentum), pa se redom iznose dokazi. 

Često je slučaj, da iz dokazane teze lako sliedi neka dalj¬ 
nja istina. Metodički nije potrebno iznova tumačiti pojmove 
te nabrajati ista mišljenja, pa se ukratko u posebnom dodatku 
upozoruje na to, da iz dokazane teze bez daljnjeg sliedi neka 
određena istina. Taj dodatak zove se corollarium. Može 
se pokazati uputnim, da se u svezi s nekom tezom daju točnija 
tumačenja u pogledu stanovitih pitanja, o kojima nema po¬ 
sebne teze. Takva se tumačenja označuju posebnim imenom: 
s c h o 1 i o n. 

Redovito je tako, da i poslije dokazivanja izbijaju na 
površinu razlozi, koji govore protiv teze. To su tako zvane 
potežkoće (difficultates) ili prigovori (obiectiones). 
Treba ih uočiti te pronaći »točku nesporazuma«. Ako se 
primjenjuju pojmovi onako, kako se upotrebljavaju u dokazi¬ 
vanju, nalazi se rješenje skoro za sve prigovore. Ili treba po¬ 
kazati, da potežkoće nastaju zato, što se krivo drži, da neka 
pitanja imaju stvarnu svezu s iznesenom i dokazanom tezom, 
dok je ta sveza zapravo samo prividna. Kako ,god bilo s even¬ 
tualnim drugim potežkoćama, uviek se treba držati sliedećeg 
načela: Potežkoće se rješavaju po istim načelima, po kojima se 
postavljaju. Ako se na pr. protiv teze iznosi prigovor iz objave 
ili teologije, onda treba pokazati, da prigovor po samim nače¬ 
lima objave ili teologije ne stoji, odnosno da njim stvarno nisu 
pogođene one filozofijske tvrdnje, za koje se čini, da se pro¬ 
tive stanovitim objavljenim istinama. 

5. Skolastička disputacija 

Trebalo bi ovdje još nešto reći o skolastičkoj 
•disputaciji, u kojoj se primjenjuje sve, što smo napried 
izložili. Međutim, o tom je lakše govoriti u svezi s praktičnim 
vježbama, kad se početnik već upoznao sa stanovitim brojem 
teza iz bilo koje filozofijske discipline. Ovdje bi sve bilo pre- 

više abstraktno, a osim toga nije dobro bez potrebe teretiti 
pamćenje. Zato ćemo samo ukratko upozoriti na smisao tih 
disputacija. 

Uloge se podiele tako, da je jedan branitelj teze i jedan 
ili više protivnika ili napadača teze. Tvrdnje, što ih branitelj 
zastupa, formuliraju se kratko i jasno, tako da ih se može 
lako zapamtiti. Napadaču je stavljeno u dužnost, da iznese 
sve one^ razloge i argumente, za koje se čini, da se protive 
braniteljevoj tvrdnji. Prije nego što se ulazi u samo disputira- 
nje, branitelj mora ukratko izložiti napadnutu tvrdnju. Kad 
napadač stavlja svoje prigovore u obliku silogizma, ide se za 
tim, da potežkoće budu prikazane na što jasniji način. Prije 
nego što branitelj odgovori, mora točno ponoviti izneseni 
prigovor. Na taj način može se ustanoviti, da li je izpravno 
shvatio same rieči napadača, a dok ponavlja prigovor, može se 
branitelj mirno »uživjeti« u novi problem. Branitelj onda pri¬ 
mjenjuje pojmove, što ih je već objasnio prilikom izlaganja 
svoje tvrdnje, te pokazuje, da se prigovor temelji na nekoj 
nejasnoći ili na nekom nesporazumu. Ako napadač nije zado¬ 
voljan s odgovorom, može iznieti daljnje razloge, nadovezu- 
jući po mogućnosti izravno na ono, što je branitelj pri davanju 
odgovora priznao kao sigurnu istinu. 

Obrana se odvija u strogo silogističkom obliku, čemu 
moderni mislioci rado prigovaraju, kao da se tu radi o pretje¬ 
ranom metodičkom postupku. Međutim, treba stvar uzeti kao 
ono, što ona stvarno jest: školovanje u egzaktnom i logički 
dosljednom mišljenju. Nemojmo zaboraviti, da je i u mišljenju 
potreban zapt. Mnogi razgovori, koji se odvijaju u nevezanom 
ili »slobodnom« obliku, često vode do toga, da se u disputira- 
nju skače s jednog pitanja na drugo. Davaju se odgovori prije 
nego što je utvrđeno, da li je sudionik (»partner«) uistinu 
shvatio smisao prigovora. U svojoj nevezanosti prenagle se i 
branitelj i napadač, a poslije stanovitog vremena valjda ipak 
ustanove, da su se sasvim udaljili od predmeta svoje diskusije. 
Iako eventualno i te druge misli potiču na razmišljanje, ipak 
nije do kraja izpitan onaj problem, oko kojeg je nastala dis¬ 
kusija i koji je trebao biti razčišćen. Može se dogoditi i to, da 
nevezano razgovaranje s naglim davanjem odgovora vodi do 
toga, da netko uslied čisto psihologijskih okolnosti najedanput 
tvrdi nešto, što nikad ne bi tvrdio, da je mogao mirno i »dis¬ 
ciplinirano« razmišljati i odgovoriti. 

XI. TOMIZAM 

1. »Knez skolastike« 

Najznačajniji predstavnik skolastičke filozofije je domi¬ 
nikanac sv. Toma Ak vinski (1224. ili 1225.—1274.). Već 
su ga njegovi suvremenici slavili kao »najčuvenijeg učitelja«. 
On se služi rezultatima iztraživanja prošlih vremena, naročito 
rezultatima Aristotelove lilozoti.ie, a odlikuje se samostalnim 
logičko-metodičkim i metafizičko-spekulativnim mišljenjem 
(Grabmann). Kritičkim izpitivanjem i produbljivanjem najvaž¬ 
nijih tekovina dotadašnje filozofije nastoji povezati sve pozi¬ 
tivne odnosno kritički opravdane istine u jedinstven sustav. 
Dok je na pr. sv. A u g u s t i ii čovjek intuicije i u tom smislu 
dubok mislilac, dotle je sv. Toma tipičan predstavnik abstrak- 
tno-diskurzivnog načina mišljenja i velik sintetičar odnosno 
sistematičan Nazivaju ga i »knezom skolastike«. Po običaju, 
koji je poznat od 12. stoljeća, pridavali su slavnim skolastičkim 
misliocima naziv »cloctor« s naročitim epitetom, koji je trebao 
karakterizirati njihovo značenje ili njihov način mišljenja. Tako 
je sv. Toma početkom 14. stoljeća dobio naziv »doctor com- 
munis«, po čemu se vidi, da njegov autoritet nije bio ograni¬ 
čen na neku školu: zato »zajednički naučiteij«. U 15. sto¬ 
ljeću pridružio se tom nazivu i ovaj drugi: »doctor angelicus«. 
Izraz »anđeoski« je aluzija na Tominu riedko duboku spoznaju 
vjerskih istina: naučiteij, koji je po spoznaji sličan anđelima. 
Toliko za kratku karakteristiku njegovog značenja. 

2. Kako treba sliediti Anđeoskog Naučitelja? 

Filozofi, koji se u svom spekulativnom iztraživanju istine 
prvenstveno ili čak izključivo drže načela i metode sv. Tome, 
zovu se »tomisti«, dok je njihova nauka dobila ime »tomizam«. 
Ima mislilaca, koji u tom pretjeruju, pa se zato zovu »strogi 
tomisti« ili čak »pantomisti«. Iako stoji, da tomizam najviše 
zastupaju dominikanci, velikim dielom već iz poštovanja prema 
sv. Tomi kao tako odličnom članu svoga reda, ipak se ne može 
reći, da je tomizam »stvar dominikanaca«. 

S katoličkog stanovišta zanimljiva je i važna činjenica, da 
je najviši crkveni autoritet na poseban način hvalio i prepo- 

ručio nauku sv. Tome. Postoje vrlo jaki dokumenti o tom 1 . 
Tako na pr. u novije vrieme enciklika »Aeterni Patris« (1879.) 
Leona XIII., izdana na blagdan sv. Dominika. U buli »Pascendi«, 
kojom se osuđuju modernističke zablude, Pio X. iztiče, da na¬ 
puštanje sv. Tome, prije svega u metafizičkim pitanjima, po¬ 
vlači za sobom veliku štetu. Benedikt XV. u enciklici »Fausto 
appetente die«, koja je izdana povodom sedamstogodišnjice 
smrti sv. Dominika, kaže među ostalim i ove snažne rieči: »Tho- 
mae doctrinam Ecclesia suam propriam eđixit esse.« Pio XI. 
u .„ enc ^‘ c ' _»Studiorum ducem« proglašuje sv. Tomu »zajed¬ 
ničkim naučiteljem Crkve« te ponovo iztiče rieči, po kojima je 
Crkva Tominu nauku učinila svojom. —• Postoji još cieli niz 
drugih crkvenih dokumenata, iz kojih se vidi veliki ugled, što 
ga pred Crkvom uživa sv. Toma zbog svoje nauke. 

U svezi s takvim izjavama nastale su mnoge ozbiljne sum¬ 
nje u pogledu slobode mišljenja i naučavanja. Na te se 
sumnje obično i odgovara u napried navedenim dokumentima. 
Ima i izravnih odgovora na pitanja, koja su bila postav¬ 
ljena Svetoj Stolici. Dok obćenito dolazi do izražaja, da pre¬ 
poruke Tomine nauke ne znači napadaj na druge mislioce, koji 
su po Crkvi priznati (»quorum laus est in Ecclesia«), dotle en¬ 
ciklika »Studiorum ducem« sasvim jasno iztiče načelo, prema 
kojem se vidi, da^ ona osuđuje tako zvani pantomizam. Da je 
sv. Toma proglašen zajedničkim naučiteljem, ima svoj 
opravdani razlog u tom, što se želi stati na kraj nepreglednom 
množtvu filozofijskih i teologijskih škola. Da se ne bi kočila 
sloboda iztraživanja tjesnogrudnošću i fanatizmom nekih, koji 
u zastupanju Tomine nauke više vide autoritet nego same 
objektivne argumente razuma, dodano je u enciklici fsliedeće: 
neka sliede. Anđeoskog Naučitelja tako, da ga doista mogu 
nazvati svojim učiteljem, ali neka zato nitko od drugog ne 
traži više nego što od svih traži sama Crkva. Još se posebno 
iztiče moment slobode: »Neque enim in iis rebus, de quibus in 
scholis catholicis inter melioris notae auctores in contrarias 
partes disputari solet, quisquam prohibendus est sequi senten- 
tiam, quae šibi verisimilior videatur.« 

Kad sama Crkva s jedne strane traži, da sliedimo nauku sv. 
Tome (vidi o tom kanon 1366. § 2. Kodeksa crkvenog prava 2 ), 
as druge strane iztiče neku slobodu u pogledu pitanja, u ko¬ 
jima se jači mislioci katoličkih škola razilaze, onda to razliko¬ 
vanje mora imati neki smisao. U načelu zato nije u duhu crk¬ 
venih odredaba, ako netko napada drugog samo z a t o, što 
ovaj brani neki nazor sv. Bonaventure, Duns Skota ili bilo 

•Vidi. te dokumente u djelu: F. E h r 1 e, Die Scholastik und ilire 
Aurgaben in unserer Zeit. Grundsiitzliche Bemerkungen zu ihrer Cha- 
rakteristik 2 . Freiburg i. Br. 1933, str. 77—88. 

, 2 »Philosophiae rationalis ac theologiae studia et alumnorum in his 
đisciplims Institutioneni professores omnino pertractent ad Angelici 
Doctoris rationem, doctrinam et principia, eaque sancte teneant.« 

kojeg drugog jačeg skolastika, koji u stanovitim stvarima ne 
brani mišljenje sv. Tome, odnosno koji ne brani neko mišlje¬ 
nje, za koje tomisti samo misle, da je ono mišljenje sv. Tome. 

3. Sloboda diskutiranja 

Poučno je uočiti još i sliedcću činjenicu, oko koje se puno 
razpravljalo, a koja pokazuje, da Crkva »propisuje« glavnu 
nauku sv. Tome na način, koji ostavlja i slobodu diskutiranja. 
Kako i u kojoj mjeri, vidjet će se iz samog primjera, što ga 
ovdje iznosimo. 

Sveta Kongregacija sjemeništa i sveučilišta odgovorila je 
1914. na upit nekih profesora, koji su bili podnieli 24 teze kao 
istine, koje su po njihovom mišljenju u skladu s metafizičkim 
načelima sv. Tome: »eas plane continere sancti Doctoris prin¬ 
cipia et pronuntiata maiora«. Bilo je među ovim tezama više 
priepornih pitanja: najviše se to ticalo treće teze o realnoj 
razlici između esencije i egzistencije (između biti i obstojnosti) 
u stvorenim bićima. Da bi se uklonile sve sumnje, obratio se 
isusovački general Lcddchowski 1915. na Benedikta XV., koji 
je odobrio za Družbu Isusovu odgovor, što ga je u svoje vrie¬ 
me general Martin bio dao članovima svoje družbe, a koji je 
bio izrađen u duhu uputa Leona XIII. Taj odgovor glasi ovako: 
»Sententia rcalis distinetionis inter essentiam et existentiam, 
prouti sententia contraria, est in Societate libera et unicuique 
licet eam sequi et docere sub hac tamen duplici conditione: 
1. ne eam quasi fundamentum faciat totius philosophiae chri- 
stianac atque necessariam assera't ađ probandam existcntiam 
Dei- eiusque attributa, infinitudinem etc. et ad dogmata rite 
explicanda et illustranda; 2. ne ulla nota inuratur probatis et 
eximiis Societatis doctoribus, quorum laus est in Ecclesia.« 
Benedikt XV. dodao je ovom odgovoru sliedeće rieči: »Prae- 
dictum respon’sum R. P. Martin novimus exaratum fuisse iuxta 
mentem Leonis XIII. fel. rec. ideoque illud approbamus et no- 
strum omnino facimus.« Tu se dakle naglašuje sloboda 
razpravljanja. 

To su valjda doznali branitelji strogog tomizma, pa su u 
veljači 1916. opet molili odgovor navedene Kongregacije na pi¬ 
tanje, da li navedene 24 teze doista sadrže autentičnu nauku sv. 
Tome, i u tom slučaju, da li moraju biti n a 1 o ž e n e katoličkim 
školama, da ih drže (neka se pazi na formulu: utrum imponi 
debeant scholis catholicis tenendae?). Odgovor glasi: »Omnes 
illae 24 theses philosophicae germanam sancti Thomae doc¬ 
trinam cxprimunt, eaequae proponantur veluti tu- 
tae normae direetivae.« Izabran je dakle blaži izraz. 
Ne kaže se »imponantur tenendae«, već »proponantur veluti 
tutae normae direetivae«. Na nove sumnje, koje su nastale, 
objelodanio je isusovački general napried spomenuti od¬ 
govor Benedikta XV., te je iztaknuo, da svaki član družbe 
može slobodno sliediti i takve teze, koje su oprečne onima, za 

Keilbach, Kratak uvod u filozofiju 4 

koje se ne kaže, đa su »necessario tenendae«, nego da su »tutae 
normae directivae«: »proinde plena remanet potestas iis qui 
doctrinam sancti Thomae sequuntur, quasdam oppositas defen- 
dendi«. I ovo je tumačenje dobilo svoje odobrenje po Bene- 
diktu XV., koji je kazao: »Quo quidem in iudicio recte Nos te 
sensisse arbitramur, quum cos putasti Angelico Doctori satis 
adhaerere, qui universas de Thomae doctrina theses perinde 
proponendas censeant, ac tutas ad dirigendum normas, nullo 
scilicet omnium amplectendarum thesium imposito officio.« 

To u načelu znači: Naloženo je, da treba naučavati sv. To¬ 
mu, ali se ipak ne nalažu 24 teze, iz čega se može zaključiti, 
da Crkva ne drži, da je u tim tezama sasvim sigurno sadržana 
bitna nauka sv. Tome. »Tuta norma directiva« ne znači pod- 
punu sigurnost i istinu, već neku pouzdanost i put bez opas¬ 
nosti. Dok je izvan svake sumnje, da dvie izreke ne mogu biti 
u isto vrieme i pod istini vidom istinite, ipak mogu biti 
jednako pouzdane i jednako bez opasnosti, pa je na mjestu, da 
u pogledu njih vlada sloboda (zbora. 

4. Tomizam nije jedina »kršćanska« filozofija 

Opet se možemo priključiti mišljenju R. Joliveta: 
Obćenito govoreći mogu se oblikovati i razvijati različni siste¬ 
mi, koji će se strogo držati onoga, što od njih traži filozofija, 
ukoliko je kršćanska. Strogo uzevši ima doduše samo jedan 
sistem, kao što je samo jedna istina. No budući da je naše 
spoznanje vrlo ograničeno, a njegov predmet suviše kompli¬ 
ciran, to ćemo jedva sigurno znati, da nam je pošlo za rukom 
tako sistematizirati svu stvarnost, da svaki drugi sistem bude 
izključen kao kriv ili inadekvatan. Stoga Crkva, ma koliko 
preporučila filozofiju sv. Tome, ne će drugim sistemima (na 
pr. nauci sv. Augustina, sv. Bonaventure ili Duns Skota) ospo¬ 
ravati ni kršćanski značaj ni pravu filozofijsku vriednost; što¬ 
više, ona ne će izključiti ni teoretsku mogućnost eventualne 
sistematizacije savršenije od sistematizacije sv. Tome. 

Crkva samo zato preporuča sistem sv. Tome, jer tomistić- 
ki sistem po njezinom sudu medu svim drugim naukama da¬ 
nas najviše odgovara zahtjevima »kršćanske« filozofije. 

Dok se u sistemima moderne filozofije redovito jedno¬ 
strano insistira na stanovitom aspektu realnosti, tomistička 
filozofija prije svega nastoji u velikoj sintezi obuhvatiti i po¬ 
miriti prividno protivne aspekte realnosti: imanenciju i trans- 
cendenciju, jedinstvo (jednoću) i množtvo, pojave i substancije, 
nepokretnost i pokretnost, fiziku i metafiziku, subjektivnost 
i objektivnost, razum i intuiciju, narav i nadnarav, determini¬ 
zam i slobodu, i t. d. Sve to nastoji skolastička (zapravo se želi 
reći: tomistička) filozofija povezati u organsku cjelinu u obćoj, 
stvarno opravdanoj sintezi 3 . 

3 R. J o I i v e t, La philosophie chretienne et Ia pensee contem- 
poraine. Pariš 1932, str. 89—90 i 95. 


5. Čudan slučaj 

U mnogim je slučajevima prieporno, da li tko sliedi sv. 
Tomu ili ne, kad nije jasno, što je sam sv. Toma o stanovitim 
pitanjima naučavao. Zanimljivo je na pr., da strogi tomizam 
obćenito brani tako zvanu fizičku predeterminaciju, to jest 
nazor, da stvor ne može djelovati, ako nije za to fizički pred¬ 
određen od Boga, te da stvor, kad djeluje, djeluje upravo ono, 
za što je tako unapried određen. Nije ovdje važno, da tuma¬ 
čimo smisao fizičke predeterminacije. Ta se nauka zove i 
banjezianizam (po španjolskom dominikancu Banezu, koji je 
ovu nauku izložio). Strogi tomizam branio je i brani tu nauku 
obćenito valjda samo ili barem naročito zato, jer misli, da 
je to nauka sv. Tome. Sam sv. Toma ne govori jasno o stvari. 

Međutim, što se dogodilo? H. Schvvamm je dokazao, 
da je zapravo Duns Skot začetnik sustava o fizičkoj predeter- 
minaciji. Skotisti, koji su dalje izgrađivali taj sustav, bran-li 
su ga sviestno protiv nauke sv. Tome i njegovih učenika. Već 
je polovicom XIV. stoljeća problem fizičke predeterminacije 
bio razvijen do njegovih zadnjih konzekvencija. Iz toga 
sliedi: Dakle je sv. Toma branio nauku, koja nije bila isto¬ 
vjetna s naukom fizičke predeterminacije 4 . 

Može se dogoditi i to, da netko u zastupanju neke nauke 
više energije utroši u to, da dokaže, da je njegovo mišljenje 
u skladu s nazorom sv. Tome, nego što iznosi pozitivne 
teoretske ili spekulativne razloge za dokazivanje opravdanosti 
svog mišljenja. Tako onda filozofiranje u velikoj mjeri pre¬ 
lazi u tumačenje tekstova sv. Tome. 

To iztičemo samo zato, da se vidi, kako i ova po sebi 
vrlo dobra stvar može imati i svojih nedostataka. Neka se to 
ne shvati kao napadaj na tomizam, nego samo kao izraz želje, 
da budu tolerantniji oni, koji u zastupanju tomizma pozivom 
na crkveni autoritet traže više, nego što traži sama Crkva 5 . 

nego bilo koja druga filozofija vodi računa o najaktuelnijem 
problemu svih vremena: o odnosu znanja prema vjeri, razu¬ 
ma prema objavi, čovjeka prema Bogu. 

Budući da novost ili suvremenost kao takva nije jamstvo 
istine, to se ozbiljan mislilac ne bi smio razbacivati izrekama, 
po kojima izgleda, da je »moderna« filozofija sve. 


X. MODERNA FILOZOFIJA 

7 . Što znači »moderna filozofija «? 

Budući da se pojmovi »skolastička«, »tomistička«, »ari- 
stotelovsko-tomistička«, »tradicionalna« ili »peripatetička« filo¬ 
zofija često suprotstavljaju pojmu »moderne« filozofije, 
potrebno je pokazati, što taj pojam zapravo znači. 

»Moderno« je ono, što odgovara potrebama ili ukusu 
»sadašnjice«; ili drugčije: ono, što je suvremeno. Zato je taj 
pojam vrlo relativan, a po samom sadržaju nema pravog vla¬ 
stitog značenja. On je uviek uvjetovan naročitim vremenom 
i naročitom duhovnom situacijom. Njegovo je značenje za¬ 
pravo psihologijsko. »Moderni« žele biti oni, kojima 
se nekako čini, da način, na koji se obćenito živi i misli, više 
ne odgovara uvjetima njihovog vremena i njihove kulture, te 
prema tome traže novi — »moderni« — način življenja i 
mišljenja. Već je u 14. stoljeću bilo govora o »modernoj« 
pobožnosti 1 . 

Zato pojam »moderna filozofija« može sadržavati naj- 
oprečnije nazore. To nije naročiti filozofijski sustav, nego se 
misli na sve one sustave, koji prvenstveno vode računa o 
suvremenim problemima, to jest o pitanjima, što ih stavlja 
naročito vrieme prema različnim činbenicima duhovnog previ¬ 
ranja. Bilo je vrieme, kad je u središtu filozofiranja stajalo 
pitanje o podrietlu i sastavu tvari, i to u svezi s novom kozmo- 
gonijom i s novim odkrićima odnosno pronalazcima na pod¬ 
ručju fizike i kemije. Danas stoji u središtu filozofiranja . I 

sam čovjek (antropologija), i to po svom doživljajnom zna¬ 
čaju i po svojim egzistencialnim zadatcima. 

Skolastička ili aristotelsko-tomistička filozofija samo onda 
nije »moderna«, ako se misli na činjenicu, da ona nije tek u 
naše dane nastala, upravo kao odgovor na potrebu današnjeg i 

i u tom smislu suvremenog načina mišljenja. Ona je ipak 
»moderna« u tom smislu, što ne zatvara oči pred proble¬ 
mima sadašnjice, već im pristupa vrlo prokušanim načelima. 

Ona je u posebnom smislu »moderna« i u tom smislu, što više 

1 Ta se pobožnost izričito zove »devotio moderna«. Vidi o tom: 

M. Grabmann, Die Geschichte der katholischen Theologie seit dem 
Ausgang der Vaterzeit. Freiburg i. Br. 1933, str. 132—133. J. Kuck- 
h o f f, Johannes von Ruysbroeck. Der Wunderbare. 1293—1381. Einfiih- 
rung in sein Leben. Auswahl aus seinen Werken. Miinchen 1938, str. 

27—28 ' 74—75. 


2. Sloboda mišljenja 

Izraz »moderni mislilac« zadaje nam još jedan problem, 
koji nam doziva u pamet ono, što smo rekli u svezi s tomiz- 
mom, naime, da Crkva nekako preporuča, propisuje i nalaže 
naučavanje po načelima sv. Tome. Nije Ii to protiv slobode 
mišljenja? Može li onda katolik uobće još filozofirati? Kako 
će se on pozivati izključivo na razum, ako već prihvaća stano¬ 
vita načela zbog autoriteta Crkve? 

Treba samo pobliže analizirati smisao crkvenog propisa, 
da se vidi, kako izneseni prigovor ne stoji. Crkva obvezuje 
vjernika, dakle onoga, koji je već uvidio opravdanost 
svoje vjere. Crkva ne želi »sliepu vjeru«, već razumom oprav¬ 
danu vjeru. Tko vjeruje, taj — prema logičkoj strukturi 
opravdane vjere — treba, da je uvidio, da postoji osobni 
vječni Bog, prema kojem je dužan zauzeti poklonstven stav 
(religija uobće!), i to na onaj način, što ga propovieda Crkva, 
jer se Bog objavio u Kristu, koji je snagom svog poslanja 
osnovao Crkvu, da bi ona bila zajednica između Boga i čovje¬ 
ka, koju hoće sam Bog. 

Kad Crkva govori čovjeku kao vjerniku, onda go¬ 
vori u predpostavci, da je on već prevalio put od prvog raz¬ 
mišljanja do osvjedočenog vjerovanja. Ona sad kaže, da je 
najprikladniji onaj put, što ga svojim temeljnim načelima 
naučava sv. Toma. Neka se zato nastoji upoznati mladež u 
školama s tim putem. 

Ali isti čovjek, koji je vjernik, može se u smislu m e t o- 
dičke sumnje staviti na stanovište, da još ne vjeruje i 
kao da tek izpituje, da li se razborito može vjerovati ili 
da li čak treba vjerovati. On ovdje nuždno mora abstra- 
hirati od činjenice, da je već »vjernik«, a prema tome i od 
»obveze«, po kojoj Crkva od njega traži, da sliedi nauku sv. 
Tome. Metodički je za njega sad u pitanju, da li uobće treba 
vjerovati, a Crkva ga može obvezati tek utoliko, ukoliko je 
on njen vjernik. Zato na ovom stupnju metodičke sumnje 
nitko od njega ne traži, da naprosto sliedi nauku sv. Tome, 
nego mu je prepušteno, da pita kao svaki drugi mislilac u 
podpunoj slobodi izključivo pomoću načela razuma, što je 
čovjek, da li postoji Bog, da li treba vjerovati, i t. d. 

Stav Crkve je u ovoj stvari uvjetovan sliedećim mislima. 
— Čovjek u mnogim stvarima ima spontano-naravnu sigurnost, 
koja refleksijom prelazi u znastveno opravdanu sigurnost. Iako 
je ideal, da u svim pitanjima tražimo znanstveno opravdanu 

sigurnost, ipak nije ni moguće ni dopušteno, da se u svom ću¬ 
dorednom i vjerskom životu držimo samo onih istina, koje smo 
strogo znanstveno opravdali. Tako zvane spontano-naravne 
sigurnosti načelno imaju svoju pravu vriednost, ma da je istina 
i To, da pojedinci u takvim sigurnostima mogu pogriešiti. No 
pogriešiti može ljudski duh i onda, kad je u pitanju tako zvana 
znanstveno opravdana sigurnost. Zato onaj, koji je stvarno 
»vjernik«, ne smije reći, da će naprosto staviti izvan snage sve 
ćudoredne i vjerske obveze, dok se ne bude osvjedočio zna n- 
s (v e ii i ih putem, da postoji osobni Bog i da je Crkva čuva¬ 
rica Božje objave. Kao »vjernika« obvezuju ga crkveni propisi 
i zakoni: on ne smije živjeti, kao da nije vjernik. Ali on se 
može u mislima prenositi u položaj onoga, koji nije vjernik 
odnosno član Crkve. U tom slučaju onda pita, kao da nije 
vjernik. Na tom stupnju razmišljanja, koje za njega ima čisto 
uvjetni značaj, još ne dolazi u obzir autoritet Crkve. Tu vriedi 
samo ono, što se razumom može opravdati, a to je ono, što se 
može nazvati »slobodom mišljenja«. 

U pogledu slobode mišljenja zato nema razlike 
između stava »modernog« filozofa i stava »skolastičkog« filo¬ 
zofa. Razlika je samo u tom, što se moderni filozof ne samo 
m e t o d i č k i prenosi u stanje sumnje, nego što on i konkret¬ 
no živi u iluziji, da ga praktično obvezuje samo ono, što je 
svojim vlastitim mišljenjem definitivno opravdao kao istinito. 

XI. SPECIALIZACIJA, ENCIKLOPEDIJSKO 
ZNANJE I FILOZOFIJSKO MIŠLJENJE 

/. Filozofi bez filozofije 

Danas u znanosti vriedi samo »specialist«, to jest čovjek, 
koji se izključivo posvetio određenoj struci kao naročitom 
dielu znanosti, a koji i unutar te struke obično pozna samo 
stanoviti dio problema i rješenja, dakako do u tančine. Kad 
bi izraz »specialist« ili »stručnjak« značio samo toliko, da se 
traži solidna podkovanost u pogledu onih pitanja, o kojima 
sc razpravlja, stvar bi bila u redu. Međutim, kuda je vodila 
»specializacija«? Do toga, da na pr. netko svrši tehnički ili 
poljođjelsko-šumarski fakultet, a da tiekom svog sveučilištnog 
studija ne sluša nikakva predavanja o pitanjima naziranja na 
sviet, o kojima on poslije ipak sudi kao čovjek »s akadem¬ 
skom naobrazbom«. Ne samo to! Danas pod imenom »mudro- 
slovni (filozofski) fakultet« postoje sveučilištne ustanove, na 
kojima se predaje više filologije, poviesti i druge građe s pod¬ 
ručja pozitivnih znanosti, nego prave filozofije. Tako na pr. 
mnogi doktori filozofije znaju vrlo malo »čiste« ili 
»prave« filozofije. Ideal bi bio, da na svim fakultetima po¬ 
stoji naročiti tečaj filozofije, kao što je to slučaj na bogo¬ 
slovnim fakultetima i učilištima. Samo na taj način mogao bi 
kasniji »specialist« vidjeti pođpunu opravdanost različnih 
predpostavaka, na koje se on mora pozivati u svojoj struci, 
kao i podpunu opravdanost različnih metodičkih načela, koji¬ 
ma se on neprestano služi i bez kojih ne bi mogao polučiti 
nikakav uspjeh. A i samo na taj način bio bi isti »specialist« 
ujedno osposobljen, da mnoge pojedinačne posljedke svog 
iztraživanja poveže u skladnu sintezu ili sustavnu cjelinu. 

Danas se »specialist« suprotstavlja čovjeku, koji ima tek 
»enciklopedijsko znanje«. Čovjek s enciklopedijskim 
znanjem zna sve, ali njegovo je znanje površno, stečeno na 
brzu ruku, prikladno za duhovite razgovore u družtvu, ali bez 
prave koristi za solidno razpravljanje među »pozvanima«. 
Nekoć nije bilo tako. U srednjem vieku značila su enciklope¬ 
dijska djela tip literature, koji je htio čovjeka upoznati sa 
stanjem znanosti dotičnog vremena, a poslije se tomu pridru¬ 
žilo još i nastojanje, da se to prikazivanje provodi po filo¬ 
zofijskim načelima. Tako je čovjek s enciklopedijskim zna¬ 
njem manje-više mogao biti ono, što tražimo, kad kažemo, 

da nije dovoljno do u tančine poznavati stanoviti izsječak ili 
sloj stvarnosti, nego da je potrebno ući u trag zadnjim suvi- 
slostima čitave stvarnosti. 

U vidu naše problematike nije baš potrebno razlikovati 
između »specialista« i »stručnjaka«. Ima pisaca, koji nagla- 
šuju razliku između »specialista« i »stručnjaka«, što je i do¬ 
nekle opravdano. Ako netko hoće, da se »specialistima« nazi¬ 
vaju oni, koji poznaju u svim detaljima stanovitu struku ili 
samo neki dio stanovite struke, i to prema stanju znanosti 
njihovog vremena, dok za »stručnjaka« traže tek sposobnost 
brzog snalaženja u zadatcima stanovite struke, onda je pojam 
»stručnjak« širi od pojma »specialist«. No često se izrazi 
»specialist« i »stručnjak« uzimaju jednostavno u značenju, da 
je netko pouzdano verziran na stanovitom području znanosti. 
Specializacija odnosno stručno znanje može se odnositi na 
različna područja prirodnih i bilo kojih pozitivnih znanosti, 
koje ili naprosto opisuju svoj predmet (deskriptivne znanosti) 
ili ga tumače po bližim uzrocima (egzaktne znanosti). Ali je 
također moguće, da je netko »specialist« odnosno »stručnjak« 
i na različnim područjima duhovnih znanosti ili filozofijskih 
disciplina, na pr. u pitanjima teorije spoznaje za razliku od 
pitanja obće metafizike, psihologije ili etike. 

S jedne strane tražimo takve »specialiste« odnosno 
»stručnjake«, ali s druge strane ih obtužujemo. Traži¬ 
mo ih, jer nije moguće, da isti čovjek bude jednako dobro 
verziran na svim područjima znanosti. Obtužujemo ih, jer se 
uvriežio običaj, da se čovjek znanosti samodopadno hvali 
jednostranošću svoje struke. 

Mi ovdje specialiste i stručnjake jednako suprotstavljamo 
čovjeku, koji poput filozofa pita za zadnje suvislosti onoga, 
do čega ga vodi njegova »specializacija« odnosno njegovo 
»stručno znanje«. Čovjek, koji želi udovoljiti onomu, što 
zahtieva njegova narav kao osoba, ne smije se zaustaviti 
kod pojedinačnih spoznaja, koje se odnose tek na koji izsje¬ 
čak stvarnosti. On se ne smije zadovoljiti tim, da se mate- 
rialno osigura te da provodi bilo kakav život, nego on mora 
voditi život dostojan čovjeka, dostojan osobe, kojoj nije 
dosta znati, d a živi, nego koja mora strastveno pitati, z a- 
š t o živi. Odgovor na ovo najosnovnije i ujedno najvažnije 
pitanje ne stiče se stavom »specialista« odnosno »stručnjaka«, 
nego stavom »filozofa«, koji bez predrazsuda prima na znanje 
sve, što je utvrđeno kao rezultat nepristranog znanstvenog 
iztraživanja, te pita za zadnje suvislosti svih tih sigurno utvr¬ 
đenih činjeničnih podataka. 

2. Učenjak i filozof 

»Učenjak« i »filozof« nisu isto. Tko je »učen«, zato još 
ne mora biti filozof. Ali nije moguće biti filozof, a ne biti 
»učen«. 


Učenjak je netko po tom, što je dobro upućen u pitanja 
neke »struke«. Psihologijski je razumljivo, da se učenjak 
može zadovoljiti znanjem, što ga nazivamo »stručnim«, jer 
pojedina područja znanosti imaju toliko svojih problema, da 
im se čovjek može posvetiti kroz cieli život. Čitava se poko¬ 
ljenja bave takvim pitanjima, a preostaje još tako široko 
polje rada, da se zapravo nalazimo tek na početku naših 
odkrića i pronalazaka. 

Filozof, koji nije »učen«, nije ni pravi filozof. Njegova 
učenost dakako ne mora biti izključivo »stručne« naravi. Ali 
on mora poznavati posljedice iztraživanja na važnijim područ¬ 
jima znanosti. Kako bi smio filozof suditi o zadnjim suvi- 
slostima bitka, kad ne bi znao za činjenice, u kojima se oči¬ 
tuje bitak? Prva krepost filozofa mora biti poštivanje činje¬ 
nica. Ne kao da bi filozofiranje uobće tek moglo početi onda, 
kad je svict izkustveno pođpuno izpitan i razjašnjen. 
Traži se samo to, da filozof u opravdavanju zadnjih suvislosti 
rie postupa čisto apriorno, konstruirajući ustrojstvo bitka po 
»originalno« zamišljenoj osnovi, nego velikim dielom aposte- 
riorno, to jest poštivajući sve ono, što su znanosti na različ¬ 
nim područjima iztraživanja utvrdile kao sigurne činjenice. 
Samo na taj način filozofija uistinu znači tumačenje 
svieta i bitka, dok bi se inače radilo o duhovitoj izmišljotini. 

Neugodno je govoriti o štetnim posljedcima našeg »uče- 
njačtva« i »stručnjačtva«. Ipak moramo ustanoviti, da »uče¬ 
njaci« ili »stručnjaci« često vrlo suvereno i apodiktički sude 
o čisto metafizičkim problemima, kao što su na pr. duhovnost 
i bezsmrtnost duše, sloboda volje, postojanje Boga i t. d. Sje¬ 
timo se primjera — ili anekdote — iz vremena materializma, 
da liečnik-kirurg kod seciranja nikad nije našao duše. Među¬ 
tim, da je liečnik-kirurg kao »specialist« ili »stručnjak« i na¬ 
išao na nešto, što se ne bi dalo pravo tumačiti i što bi netko 
eventualno htio proglasiti dušom, prvi bi se protiv toga bunili 
sami branitelji bezsmrtne duše. Zašto? Zato, što je ljudska 
duša po njihovu naučavanju ne-materialne ili duhov- 
n e naravi. Ona prema tome nije ni pristupačna bilo kakvom 
osjetilnom opažanju. Nema »instrumenta«, kojim bi se dalo 
konstatirati, »gdje se nalazi« ili »kako izgleda« duša. Svakako 
nije stvar kirurga, da sudi o tom, da li postoji duhovna duša 
ili ne. 

3. »Kategorija neobično čudnovatih ljudi« 

Da ne bi izgledalo, da su ove primjetbe neki napadaj na 
»učenjake«, »stručnjake« i »specialiste« iz naše sredine, 
nego da se vidi, da se tu radi o o b ć o j nezgodnoj stvari, 
navest ću rieči jednog uvaženog stranog mislioca. Do čega 
je vodio čisti sviet »specialista« i »iztraživača«, liepo je pri¬ 
kazao španjolski mislilac Jose Ortega y Gasset u sliedećem 
tekstu: 

»Eksperimentalna nauka počinje u XVI. vieku (Galilei), uspieva da 
se učvrsti u XVII vieku (Nevvton) i počinje da se širi sredinom XVIII. 
vieka. Razvitak je neke stvari nešto sasvim drugačije od njenog osni¬ 
vanja, te je podvrgnut drugačijim uvjetima. Tako na pr. osnivanje fizike, 
obćenito ime za eksperimentalne nauke, sililo je na strogu sintezu. Takvo 
je bilo djelo Nevvtona i njegovih savremenika. Ali razvitak fizike pro¬ 
uzrokovao je zadaću, koja je imala sasvim protivno značenje od sinteze. 
Da bi nauka mogla napredovati, trebalo je da se naučenjaci specializi- 
raju Naučenjaci ali ne sama nauka. Nauka nije »specialista«; ona bi time 
prestala ipso facto biti istinska nauka. Ni sama empirička nauka, n 
cielosti, nije više istinita, ako ju se odieli od matematike, logike, filozo¬ 
fije. Ali rad u nauci neizbježivo treba specializirati. 

Bilo bi od stvarnog interesa i od veće koristi, nego što se na prvi 
čas čini, napisati poviest fizičkih i bioloških znanosti, podvlačeći sve veću 
specializaciju u radu iztraživača. Ta bi nam ^poviest pokazala, kako se, 
pokoljenje za pokoljenjem, naučenjak sve više ograničavao, zatvarao u 
intelektualno područje, koje je bilo svaki put sve uže. Ali možda bi 
najvažnije, što bi nas naučila ta poviest, bilo baš protivno od spomenute 
pojave - kako je u svakom pokoljenju naučenjak, pošto je morao suziti 
svoj krug rada, gubio malo po malo dodir s drugim područjima nauke, 
sa cjelovitom interpretacijom svemira, koja jedino zaslužuje ime evrop¬ 
ske znanosti, kulture, civilizacije. 

Specializacija počinje upravo u ono doba, kada se obrazovanog 
čovjeka naziva imenom .enciklopedijskog čovjeka. Sudbina XIX. vieka 
počinje pod vodstvom pojedinaca, koji žive enciklopedijski, premda nji¬ 
hova djelatnost ima već obilježje specializacije. Kod sliedećcg se poko¬ 
ljenja težištna točka pomjerila i specialno područje počinje da nadomje- 
štava kod svakog naučenjaka obćenitu naobrazbu. Ali kad je oko 1890. 
treće pokoljenje preuzelo duhovno vodstvo Evrope, pojavljuje se tip 
naučenjaka, komu nema ravna u poviesti. To je čovjek, koji od svega 
što treba znati obrazovana osoba, poznaje samo jednu 1 određenu znanost, 
a i kod nje poznaje dobro samo mali dio, koji privlači njegovu osobnu 
pažnju. On je dotle došao, da smatra kao vrlinu to, što se ne zanima 
sa svim onim, što ostaje izvan trzkog područja, koje on potanje obraduje, 
te naziva .diletantizmom* svako zanimanje za cjelokupnost znanja. 

Činjenica je, da on, zatvoren u svom uzkom vidnom području 
uspieva da odkriva nove činjenice i da koristi znanosti, koju jedva po¬ 
znaje, i s njome sveobuhvatnosti duha, koju on sviestno ne priznaje. 
Kako je bilo i kako je moguće nešto takva? Treba osobito iztaći sliedeću 
nevjerojatnu, ali neporecivu činjenicu: eksperimentalna je nauka napre¬ 
dovala većim dielom zahvaljujući radu neobično osrednjih ljudi čak i 
još više od osrednjih! T. j. moderna nauka, korien i simbol savremene 
civilizacije, prima u svoje dvore duhovno osrednje ljude i dopušta im, 
da rade s uspjehom. Tome nalazimo uzrok u onome, što' je najveća 
korist i najteža opasnost nove i cjelokupne civilizacije, koju vodi i pred¬ 
stavlja* u mehaniziranju. Veći dio onoga, što se mora raditi u fizici ili 
biologiji, mehanički je posao misli, koji može obaviti ma tko. Kod 
mnogih iztraživanja moguće je razdieliti nauku u male dieliće i zatvoriti 
se u jedan od njih bez interesa za druge. Čvrstoća i točnost dopušta to 
prolazno i praktično komadanje znanja. Radi se s jednom od tih metoda 
kao sa strojem, pa nije čak niti potrebno, da bi se dobili plodni rezultati, 
imati jasne predočbe o njihovom smislu i osnovicama. Tako najveći dio 
naučenjaka, zatvoreni u ćelije svojih laboratorija, kao pčele u brazdi 
svoga saća ili kao pas na lancu u svojoj kućici, doprinosi obćenitom 
napredku nauke. 

Ta specializacija stvara kategoriju neobično čudnovatih ljudi. Iztra- 
živač, koji je odkrio neku novu prirodnu činjenicu, mora u sebi osjetiti 
dojam snage i sigurnosti. Ne sasvim bez razloga on će se smatrati kao 
■4 .čovjek, koji poznaje stvar*. I doista ima u njemu komadić nečega, što 

pridruženo drugim komadićima, koji nisu u njemu, izgrađuje znanje. 
Takvo je unutarnje stanje specialiste, koji je došao u prvim godinama 

ovog stoljeća do najvećeg pretjerivanja. Specialista vrlo dobro .poznaje’ 
svoj mali ugao univerzuma, ali on ne zna podpuno ništa o svemu 
ostalome. 

Tu imademo dakle očiti primjerak toga čudnovatog novog tipa 
čovjeka, kojeg sam pokušao ocrtati sa svih njegovih strana. Rekao sam, 
da tom ljudskom stvoru nema ništa ravna u cieloj poviesti. Specialista 
nam pomaže kao vrlo očit primjer za cielu vrstu i pokazuje svoju cielu 
radikalnu novost. Nekad su se ljudi mogli jednostavno podieliti u 
mudrace i neznalice, u one, koji su imali manje ili više znanja, i u one, 
koji su imali manje ili više neznanja. Ali specialista se ne daje svrstati 
ni u jednu od tih dviju kategorija. On nije mudrac, jer ništa ne zna o 
onome, što ne ulazi u njegovo specialno područje, ali on nije ni nezna¬ 
lica, jer je .naučenjak’, koji vrlo dobro poznaje svoj mali dio univer¬ 
zuma. Reći ćemo dakle, da je on mudrac neznalica, obrazovani ignorant, 
što je jedna vrlo ozbiljna stvar, jer to znači, da je to gospodin, koji će 
i se ponašati u svim pitanjima, koje ne poznaje, ne kao neznalica, nego 

sa svom pedanterijom nekoga, koji je znalac na svom specialnom 
području. 

Tako se u stvari ponaša specialista. U politici, u umjetnosti, u druš¬ 
tvenim pitanjima, u drugim naukama, prihvatit će on stav primitivca, 
pravoga neznalice, ali s takvom energijom i samouvjerenjem, da ne će 
priznati — a u tom baš leži paradoks — da i ta područja mogu imati 
svoje specialiste. Upućenog u svoj ograničeni predmet, civilizacija ga je 
učinila zatvorenim i zadovoljnim unutar svojih vlastitih granica, ali 
upravo taj unutarnji osjećaj gospodstva i moći goni ga da vodi glavnu 
rieč i izvan svoga specialnog područja. Odatle sliedi, da se čak i u tom 
slučaju, koji predstavlja najviši stupanj kvalifikacije, pa je prema tome 
i najsuprotniji od čovjeka-mase, stručnjak, speciališta, ponaša na skoro 
svakom životnom području kao čovjek-masa bez kvalifikacije. 

To nije samo fraza. Tkogod hoće, može zapaziti, kako glupo danas 
misle, sude i rade u politici, u umjetnosti, u vjeri i u obćenitim pitanjima 
I života i svieta naučenjaci, a prema njima i medicinari, inženjeri, finan- 

cieri i t. d. To stanje ,ne htjeti slušati’, ,ne htjeti podvrći se’ višim 
autoritetima, koje sam već u više navrata označio kao obilježje čovjeka- 
mase, dostiže svoj vrhunac upravo kod tih djelomično kvalificiranih 
ljudi. Oni su simbol i većim dielom nosioci suvremene vlade masa, a 
njihovo barbarstvo je najneposredniji razlog evropske demoralizacije. 

S druge strane, oni su dokaz, najjasniji i najočitiji primjer o tome, 
kako ,ie civilizacija prošlog stoljeća, prepuštena sama sebi, 
proizvela tu nenadanu pojavu primitivizma i barbarstva. 

Najneposredniji rezultat te jednostrane specializacije jest, da 
danas, kad je broj .naučenjaka’ veći nego ikad prije, ima mnogo manje 
.obrazovanih’ ljudi, nego na pr. oko 1750. A što je još gore, pomoću tih 
* konja, koji okreću ,žrvanj’ nauke, napredak znanosti nije osiguran. Jer 

znanost imadc s vremena na vrieme, da bi sredila svoj vlastiti organski 
rast, potrebu rada na rekonstruiranju svojih osnovnih načela, a taj rad, 
kako sam već rekao, zahtieva volju za sintezom, koja je uviek sve teža, 
jer svaki put obuhvaća sve prostranija područja cjelokupnog znanja. 
Nevvton je mogao stvoriti svoj sistem fizike, a da nije morao mnogo 
znati o filozofiji, ali Einstein se morao zasititi Kantom i Machom, da 
bi mogao doći do svoje oštroumne sinteze. Kant i Mach — oba ta 
imena su dovoljna, da nam objasne ogromnu količinu filozofske i psiho¬ 
loške misli, koja je utjecala na Einsteina — pomogli su da oslobode 
Einsteinov duh od predrazsuda i da mu otvore put k njegovim novim 
odkrićima. Ali sam Einstein još nije dovoljan. Fizika ulazi u najtežu 
krizu svoje poviesti, a jedino je može spasiti nova .enciklopedija’, siste- 
matičnija od prve 1 .« 

1 J. Ortega y Gas set, Pobuna masa. Preveo Z. Gašparović. 
Zagreb 1941, str. 132—136. Mienjao sam pravopis i nekoliko izraza 
prema autoriziranom njemačkom prievodu (Der Aufstanđ der Massen. 
Autorisierte Obersetzung von Helene Weyl. Stuttgart und Berlin o. J. 
19. und 20. Tausend). 

4. Spekulativno mišljenje 

Na koncu želim još upozoriti na drugu činjenicu, koja 
se tiče samih filozofa. 

Na mnogim filozofskim fakultetima, na kojima se pre¬ 
daje »moderna« filozofija, uvriežio se običaj, da se skoro 
izključivo predaje poviest filozofije, dok slušač nema pri¬ 
like, da na odgovarajući način bude uveden u samu su¬ 
stavnu problematiku kao takvu. On onda u 
bezbroj variacija čuje, što i kako su drugi mislili o stanovitom 
problemu, ali pod teretom obilne poviestne građe ne dolazi 
do toga, da luči ono, što je bitno, od svega ostaloga, što je 
uvjetovano sustavima pojedinih filozofa. Tako se koči samo¬ 
stalnost u zauzimanju stava prema pojedinim problemima. A 
baš bi naprotiv trebalo potaknuti slušača na samostalno raz¬ 
mišljanje i osposobiti ga za samostalno kritičko prosuđivanje. 
Sjetimo li se k tomu, da se iz vrlo razumljivih i opravdanih 
razloga obično davaju kao zadaće za doktorske disertacije 
teme poviestnog značaja, onda je jasno, da u čitavom radu 
nekako prevladava način mišljenja, koji više odgovara tipu 
pozitivnih, nego tipu spekulativnih znanosti. Raz- 
prave iz poviesti filozofije dakako uključuju i potrebu spe¬ 
kulativnog mišljenja, ali ipak tek u drugom redu. 

Za izpravan filozofijski studij zahtieva se i način preda¬ 
vanja, koji postavlja probleme spekulativno odnosno 
kritički-s ustavno. Podatci iz poviesti filozofije ne 
smiju značiti više nego pomoć za to, da se još bolje »iz- 
kleše« i »ilustrira« spomenuta problematika. 

Filozofijsko je mišljenje drugo nego poznavanje poviesti 
filozofije. Znati, što su drugi prije nas mislili, je dobro i ko¬ 
ristilo, ali nije presudno. Izpitivanjem i ocjenjivanjem tuđih 
misli možemo se metodički vježbati u samostalnom prosuđi¬ 
vanju, ali glavna briga mora biti posvećena spekulativnom 
svladavanju same načelne problematike. 

5. -»Mračni srednji viek« 

Desi se, da se slušačima »čiste« filozofije predaje skoro 
izključivo poviest filozofije, pa da se i u toj poviesti filozo¬ 
fije s grčke filozofije odmah prelazi na Descartesa kao otca 
moderne filozofije. Slušač dobiva dojam, da za filozofa uobće 
ne postoji srednji viek. Kao da je sasvim opravdan govor o 
tako zvanom mračnom srednjem vieku. Da li je takav način 
predavanja opravdan, neka prosude oni, koji su imali prilike 
upoznati se s duhovnim bogatstvom, što ga sadržavaju djela 
srednjovjekovnih skolastika. Svi drugi, kojima ta duhovna 
riznica nije poznata, neka barem listaju po poviestnim prika¬ 
zima srednjovjekovne filozofije 2 . Uvjeren sam, da će u tim 

2 J. H e s s e n, Patristische und scholastische Philosophie. Breslau 
1922. — M. Grabmann, Mittelaiterliches Geistesleben. Abhanđiungen 
zur Geschichte der Scholastik und Mystik. 2 svezka. Munchen 1926 i 

prikazima sa čuđenjem prepoznati mnoge misli, koje su im 
bile prikazivane kao originalne tvorbe »modernih« mislilaca. 

Da navedem samo jedan primjer. Descartesu se pri¬ 
pisuje kao naročita originalnost činjenica, da je u pitanju 
opravdanja spoznaje polazio od stanovitih sudova kao nepo¬ 
srednih podataka sviesti. Filozofi prije njega pozivali su se 
u tom pitanju obično na sudove o izkustvenom svietu kao 
izvansubjektivnoj stvarnosti. Utoliko je Descartesov stav uisti¬ 
nu značio »preokret«, naročito ako se uzme u obzir činjenica, 
da čitavo razpravljanje o spoznajnoteoretskim problemima 
poslije Descartesa stoji u znaku Descartesovog polazišta »co- 
gito, ergo sum«. Međutim, to ipak nije značilo pravu novost. 
Tko pročita tri knjige sv. Augusti na »Contra Academi- 
cos«, nalazi, da se ovaj najdublji mislilac patrističke filozofije 
u borbi protiv skepticizma pozivao na neposredne podatke 
sviesti, i to oko 1200 godina prije Descartesa! Istina, Augu- 
stinov potez u toj stvari nije imao ono poviestno znače¬ 
nje, što ga je imalo Descartcsovo »polazište«. Ali činjenica, 
da je sv. Augustin davno prije Descartesa u načelu zastupao 
istu misao odnosno isto metodičko načelo, ne može nitko izbri¬ 
sati iz poviesti. Za tu činjenicu morao bi znati svaki onaj, koji 
u poviesti filozofije traži istinu. 


1936. — B. Geyer, Die patristische und scholastische Philosophie 11 . 
Berlin 1928. (Fr. Obenvegs Grundriss der Geschichte der Philosophie, 
II.) — M. De W u 1 f, Histoire de la Philosophie medievaie 6 . (Dosad dva 
svezka: do svršetka XIII. stoljeća.) Louvain 1934 i 1936. — E. Gilson 
und Ph. Bohner, Die Geschichte der christlichen Philosophie von 
ihren Anfangen bis Nikolaus von Cues. Paderborn 1937. — A. D e m p f, 
Christliche Philosophie. Der Mensch z\vischen Gott und der Welt. Bonn 
1938. — F. Š a n c, Poviest filozofije. II. dio: Filozofija srednjega vieka 
Zagreb 1943. 





